title: Dumbo (vuoden 2019 elokuva)

text: Maaliskuussa 2017 Eva Green ja Danny DeVito liittyivät näyttelijäkaartiin. Huhtikuussa 2017 Michael Keaton liittyi näyttelijäkaartiin täydentäen aikuisten ihmishahmojen kaartin. Tom Hanksin raportoitiin osallistuneen neuvotteluihin kyseisestä roolista ennen Keatonia. Kesällä 2017 DeObia Oparei, Joseph Gatt ja Alan Arkin liittyivät näyttelijäkaartiin.


title: Dumbo (vuoden 2019 elokuva)

text: Kuvaukset alkoivat Yhdistyneessä kuningaskunnassa heinäkuussa 2017 ja päättyivät marraskuussa 2017.


title: Dumbo (vuoden 2019 elokuva)

text: "Dumbon" suunniteltu ensi-ilta on 29. maaliskuuta 2019.


title: Blue Eyes Team

text: Blue Eyes Team eli BET on jyväskyläläinen urheiluseura. Seuralla on nykyään toimintaa vain jalkapallossa, mutta sillä on ollut toimintaa myös salibandyssa. Kaudella 2017–18 seuran edustusjoukkue Harjun Potku pelaa Nelosessa. BET oli Salibandyliigan alkuvuosina yksi menestyneimpiä joukkueita, kun se voitti kaudella 1988–89 suomenmestaruuden sekä SM-hopeaa 1990–91 ja pronssia 1989–90. Suomen Cupin mestaruuden se voitti 1988–89. Seura on perustettu 1975.


title: Lagosin lento-onnettomuus 1995

text: Lagosin lento-onnettomuus 1995 tapahtui 24. kesäkuuta 1995, kun Harka Air Servicesin reittilento Kadunasta Lagosiin suistui ulos kiitotieltä laskeutuessaan Lagosin Murtala Muhammedin kansainväliselle lentoasemalle. Lennolla käytetyn Tupolev Tu-134A:n kyydissä oli 74 matkustajaa ja kuusi miehistön jäsentä eli yhteensä 80 ihmistä, joista 16 kuoli onnettomuudessa.


title: Lagosin lento-onnettomuus 1995

text: Komiavian omistama kone oli vuokralla nigerialaiselle Harka Air Servicesille. Koneen lentäjät olivat venäläisiä ja matkustamohenkilökunta Nigeriasta. Lennon lähestyessä Lagosia miehistö sai säätiedot, joiden mukaan lentoasemalla oli kohtalaista tuulta ja vähän sadetta. Koneen laskeutuessa säätila muuttui äkisti: juuri laskeutumisen aikaan tuli rankka sadekuuro, ja tuulen suunta ja voimakkuus muuttuivat nopeasti. Miehistö ei saanut lennonjohdolta tietoa muuttuneista sääoloista.


title: Lagosin lento-onnettomuus 1995

text: Sateen vuoksi kiitotien pinnalla oli vesikerros. Kone joutui laskeuduttuaan vesiliirtoon, eikä jarruttaminen siksi onnistunut. Kone ajautui ulos kiitotieltä ja sen laskuteline osui sadevesiojan betoniseen siltaan. Kone hajosi osiin ja syttyi tuleen. Matkustajien evakuoiminen sujui heikosti, koska lentäjät ja matkustamohenkilökunta eivät kommunikoineet keskenään riittävän hyvin. Kun palo oli saatu sammutettua, huomattiin, että 16 matkustajaa ei ollut poistunut koneesta. He olivat paenneet paloa koneen käymälöihin ja takaosan matkatavaratilaan ja kuolleet sinne.


title: Portugal. The Man

text: Portugal. The Man on yhdysvaltalainen rockyhtye, joka on perustettu Wasillassa, Alaskassa. Yhtyeen jäsenet ovat John Gourley, Zach Carothers, Kyle O'Quin, Jason Sechrist ja Eric Howk. Yhtye on perustettu alun perin vuonna 2001 nimellä Anatomy of a Ghost. Yhtyeellä on ollut levytyssopimus Atlantic Recordsin kanssa huhtikuusta 2010 lähtien.


title: Portugal. The Man

text: Yhtye perustettiin elokuussa 2001, jolloin jäseninä olivat Gourley, Carothers, Joe Simon, Dewey Halpaus ja Nick Simon. Yhtye saavutti julkisuutta, mutta se hajosi pian. Itse Portugal. The Man alkoi Gourleyn sivuprojektina, jossa Carothers soitti bassoa. Yhtyeeseen liittyi uusia jäseniä ja se siirtyi Portlandiin tarkoituksena aloittaa keikkailu ja albumien levytys. Esikoisalbumi "Waiter: "You Vultures!"" julkaistiin tammikuussa 2006.


title: Henry-reaktio

text: Henry-reaktio eli nitroaldolireaktio on kemiallinen reaktio, jossa nitroalkaani reagoi emäksen katalysoimana karbonyyliyhdisteiden kanssa muodostaen nitroalkoholin. Reaktion raportoi ensimmäisen kerran belgialainen kemisti Louis Henry vuonna 1895. Henry-reaktio on yleisesti käytetty, koska siinä muodostuvat nitroalkoholit ovat hyödyllisiä orgaanisen kemian synteesien lähtöaineita.


title: Henry-reaktio

text: Henry-reaktio voi tapahtua primäärisille ja sekundäärisille nitroalkaaneille, koska niillä on nitroryhmään nähden α-asemassa oleva protoni, jonka emäs voi vastaanottaa. Henry-reaktio vaatii katalyytiksi emäksen. Mahdollisia emäksiä ovat alkalimetallihydroksidit, alkoksidit, tetrabutyyliammoniumfluoridi, DBU ja DABCO. Henry-reaktion mekanismi muistuttaa aldoliaddition mekanismia. Karbonyyliyhdisteenä reaktiossa käytetään aldehydiä tai ketonia. Ensimmäisessä vaiheessa emäs vastaanottaa protonin nitroalkaanilta, jolloin muodostuu nitronaatti-ioni. Tämä nitronaatti-ioni on nukleofiilinen ja reagoi additioreaktiolla elektrofiilisen karbonyyliryhmän hiiliatomin kanssa. Muodostuva anioni ottaa vastaan protonin, jolloin muodostuu nitroalkoholi.


title: Henry-reaktio

text: Henry-reaktio voidaan suorittaa asymmetrisesti sopivien kiraalisten katalyyttien läsnä ollessa, jolloin muodostuu pääasiassa vain yhtä enantiomeeria. Henry-reaktioissa muodostuvat nitroalkoholit ovat hyödyllisiä synteettisen orgaanisen kemian lähtöaineita. Niistä voidaan eliminoida vettä, jolloin muodostuu nitroalkeeneja, ne voidaan pelkistää aminoalkoholeiksi tai hapettaa nitroketoneiksi.


title: Triangle (The Beau Brummelsin albumi)

text: Triangle on The Beau Brummelsin albumi, joka julkaistiin vuonna 1967.


title: Ensio Helimäki

text: Ensio Helimäki on suomalainen koripallovalmentaja.


title: Ensio Helimäki

text: Helimäki on tehnyt pitkän valmentajanuran sekä Suomen maajoukkueissa että seurajoukkueissa. Hän toimi 1990-luvulla Henrik Dettmannin apuvalmentajana Suomen miesten maajoukkueessa ja on valmentanut useita nuorisomaajoukkueita. Vuonna 2011 Helimäki valmensi Suomen naisten universiadimaajoukkuetta. Helimäki on toiminut Suomessa päävalmentajana sekä miesten että naisten pääsarjassa. HoNsU saavutti hänen johdollaan miesten SM-hopeaa vuosina 1989 ja 1991. Vuonna 1989 Helimäki valittiin miesten SM-sarjan vuoden valmentajaksi.


title: Nina Pajanti-Raudus

text: Nina Pajanti-Raudus (s. 16. elokuuta 1966) on suomalainen kilpauransa lopettanut koripalloilija. Kuusinkertainen Suomen mestari Pajanti-Raudus kuuluu Suomen naisten pääsarjahistorian tilastokärkiin. Maajoukkueessa hän pelasi vuoden 1987 EM-kilpailuissa ja voitti Pohjoismaiden mestaruuden vuonna 1988.


title: Nina Pajanti-Raudus

text: Forssan Alun kasvatti Pajanti-Raudus pelasi vuosina 1984–2000 yhteensä 15 kautta naisten SM-sarjassa edustaen kasvattajaseuransa ja kolmen kauden ajan Turun Rientoa. Hän voitti pelaajaurallaan kuusi Suomen mestaruutta, kaksi SM-hopeaa ja yhden SM-pronssin, kaksi Suomen cup-mestaruutta ja yhden Suomen cupin hopeasijan. Vuonna 1997 hänet valittiin naisten SM-sarjan vuoden pelaajaksi. Hän sijoittui myös lukuisia kertoja naisten SM-sarjan eri tilastokategorioiden kärkisijoille voittaen muun muassa sarjan korikuningattaruuden kaudella 1997–1998 ja korisyöttökuningattaruuden kolmesti. Pääsarjauransa jälkeen hän pelasi Salon Palloilijoissa.


title: Nina Pajanti-Raudus

text: Suomen naisten maajoukkueessa Pajanti-Raudus pelasi vuosina 1986–1999 59 ottelua 3,6 pisteen keskiarvolla. Hän kuului Suomen joukkueeseen vuoden 1987 EM-kilpailuissa ja Pohjoismaiden mestarijoukkueeseen vuonna 1988. Vuonna 1982 Pajanti-Raudus kuului Suomen alle 16-vuotiaiden tyttöjen viidenneksi yltäneeseen joukkueeseen ikäluokan EM-kilpailuissa.


title: Nina Pajanti-Raudus

text:
Pajanti-Raudus on työskennellyt mielenterveyshoitajana. Hän on tullut tunnetuksi työstään rentoutumisen ja voimaantumisen parissa.Maajoukkue
Seurajoukkueet


title: Aaro Kiviperä

text: Aaro Kullervo Kiviperä (synt. Dahlberg, 6. helmikuuta 1912 Seinäjoki, Suomen suuriruhtinaskunta – 11. heinäkuuta 1944 Vuosalmi, Äyräpää) oli suomalainen nykyaikainen viisiottelija ja lyhytaikainen Suomen Koripalloliiton puheenjohtaja.


title: Aaro Kiviperä

text: Kiviperä kilpaili Berliinin kesäolympialaisissa 1936 yksilökilpailussa sijoittuen 20:nneksi. Hän toimi Suomen Koripalloliitossa ja valittiin sen puheenjohtajaksi vuonna 1944. Kiviperä, sotilasarvoltaan majuri, kaatui kuitenkin jo samana vuonna jatkosodassa Äyräpään Vuosalmessa 11. heinäkuuta 32-vuotiaana.


title: Keisarilukki

text: Keisarilukki "(Opilio canestrinii)" on lukkien lahkoon kuuluva hämähäkkieläin.


title: Keisarilukki

text: Koiraiden ruumiin pituus voi olla enintään 6 mm ja naaraiden jopa 8 mm. Koiraiden väritys vaihtelee kellertävänruskeasta punertavaan, kun taas naaraiden pohjaväri on yleensä vaaleampi. Koirailla on usein keltaisia polvia ja alaosaa lukuun ottamatta tummat jalat, naaraiden jaloissa on tummia ja vaaleita renkaita. Naaraiden selässä on tumma, satulamainen kuvio ja keskellä vaalea, pitkittäinen raita. Keisarilukkia tavataan luonnossa kesäkuusta joulukuuhun.


title: Keisarilukki

text: Keisarilukki on todennäköisesti peräisin Italiasta, josta se levisi 1970-luvun lopullaKeski-Eurooppaan ja on siellä nykyään syrjäyttänyt lähes kokonaan alkuperäislaji muurilukin ("Opilio parietinus"). Tiedetään, että keisarilukkia esiintyy myös Suomessa. Keisarilukki viihtyy parhaiten tasaisilla pinnoilla, kuten talojen seinissä.


title: Kusti Laurela

text: Kusti (Kustaa Aadolf) Laurela, sukunimi aik. "Laurén" (6. marraskuuta 1874 Hämeenlinna – 7. heinäkuuta 1942 Hämeenlinna) oli suomalainen kunnallisneuvos ja Hämeenlinnan ensimmäinen kaupunginjohtaja.


title: Kusti Laurela

text: Laurelan vanhemmat olivat ajuri David Laurén (1841–1893) ja Eva Kristiina Ylijoki (1850–1899). Hän kävi kansakoulun ja työskenteli sitten kirjaltajana 1888–1900. Hän perusti vuonna 1900 Hämeenlinnan uuden kirjapainon joka muutettiin osakeyhtiöksi 1908 ja yhdistettiin Arvi A. Karisto oy:hyn vuonna 1918, Laurela oli kirjapainon johtokunnan puheenjohtajana ja toimitusjohtajana vuoteen 1918 saakka ja perustamansa Hämeen sitomo- ja konttorikirjatehtaan johtokunnan puheenjohtajana vuodesta 1919 alkaen. Hän oli Arvi A. Karisto oy:n teknillisenä johtajana ja varapuheenjohtajana vuodesta 1918 lähtien ja oli myös eräiden muiden liikeyritysten perustaja ja johtokunnan jäsen. Laurela sai taloustirehtöörin arvonimen 1915 ja kunnallisneuvoksen arvon 1931.


title: Kusti Laurela

text: Laurela oli Hämeenlinnan kaupunginvaltuuston jäsenenä 1911–1921, rahatoimikamarin puheenjohtajana 1917–1929 ja kaupunginjohtajana 1930–1938, Hän oli Hämeenlinnan käsityö-ja tehtailijayhdistyksen puheenjohtajana viiden vuoden ajan, Hämeenläänin hevosjalostusyhdistysten liiton puheenjohtajana kuuden vuoden ajan ja toimi Hämeenlinnan VPK:n päällikkönä 1915–1930.


title: Kusti Laurela

text: Kusti Laurela oli naimisissa vuodesta 1898–1934 Hilma Gustafssonin (1878–1934) kanssa.


title: Alsvåg

text: Alsvåg on kylä Øksnesin kunnassa ja Nordlandin läänissä. Se sijaitsee Langøyan saarella kahdeksan kilometriä itään keskustaajama Myrestä, Gavlfjordenin länsipuolella. Alsvåg kuuluu Vesterålenin saariryhmään. 1. tammikuuta 2016 kylän asukasluku oli 305, pinta-ala 0,32 km² ja väestötiheys 953 as./km².


title: Alsvåg

text: Alsvågissa on satama ja kalateollisuutta, kirkko, koulu, kauppapuutarha ja museo. Museon yhteydessä sijaitsee myös vuodelta 1671 peräisin oleva tila, joka on yksi Pohjois-Norjan vanhimmista asuinrakennuksista.


title: The Wrecking Crew

text: The Wrecking Crew oli yhdysvaltalainen, Los Angelesissa toiminut studiomuusikoiden ryhmä. Siinä ovat soittaneet muun muassa kitaristit Tommy Tedesco, Glen Campbell ja Barney Kessel, rumpalit Jim Keltner ja Hal Blaine, kosketinsoittaja Leon Russell sekä basistit Larry Knechtel ja Carol Kaye. Siihen kuului myös esimerkiksi puhallinsoittajia ja lyömäsoittajia sekä taustalaulajia. Kokoonpanon toiminta päättyi 1970-luvun alkupuolella.


title: The Wrecking Crew

text: The Wrecking Crew on soittanut lukuisten artistien ja yhtyeiden levytyksillä, joista monet ovat olleet hittejä. Kokoonpanoa ja sen jäseniä käytettiin myös yhtyeiden omien muusikoiden sijaan, kun haluttiin varmistaa erityisesti uusien yhtyeiden soitto-osuuksien onnistuminen varatulla studioajalla. Eräs esimerkki on The Byrds -yhtyeen single ja läpimurtohitti "Mr.Tambourine Man." The Beach Boys -yhtyeen "Pet Sounds"-albumin kappaleiden taustat ovat kokonaan The Wrecking Crew'n soittamat albumin ideoineen ja tuottaneen Beach Boysin basisti–laulaja Brian Wilsonin ohjauksessa. Wilson sekä muut yhtyeen jäsenet suorittivat lauluosuudet. The Wrecking Crew'n jäsenet soittivat myös esimerkiksi The Monkees -yhtyeen levytyksissä sekä tv-nauhoitusten taustat, kunnes yhtye muuttui omavaraiseksi lavalla ja studiossa.


title: The Wrecking Crew

text: Yhtyeiden yleinen kehitys omavaraiseen suuntaan sekä muutokset pop-musiikin tyyleissä aiheuttivat studiotöiden vähenemisen ja toisaalta uuden studiomuusikko-sukupolven esiintulon 1970-luvulla, ja The Wrecking Crew yhtenäisenä muusikkoryhmänä lakkasi vähitellen.


title: Leijonakuningas (vuoden 2019 elokuva)

text: Leijonakuningas () on vuonna 2019 ensi-iltansa saava Jon Favreaun ohjaama ja Jeff Nathansonin käsikirjoittama fantasiaelokuva, joka perustuu Disneyn samannimiseen animaatioelokuvaan vuodelta 1994. Elokuvan pääosissa ovat Donald Glover, Seth Rogen, Chiwetel Ejiofor, Billy Eichner, John Oliver, Keegan-Michael Key, Beyoncé Knowles-Carter ja James Earl Jones. Elokuva tulee saamaan ensi-iltansa 19. heinäkuuta 2019.


title: Leijonakuningas (vuoden 2019 elokuva)

text: 28. syyskuuta 2016 Walt Disney Pictures vahvisti Jon Favreaun tulevan ohjaaman ”näytellyn” version "Leijonakuninkaasta" ja että elokuva sisältäisi animaatioelokuvasta tuttuja lauluja. 13. lokakuuta 2016 raportoitiin, että Disney oli palkannut Jeff Nathansonin käsikirjoittamaan elokuvan. Marraskuussa 2016 Favreau kertoi ComingSoon.netin haastattelussa käyttävänsä "Leijonakuninkaaseen" paljon enemmän samaa virtuaaliteknologiaa kuin mitä oli käyttänyt "Viidakkokirjan" toteuttamiseen.


title: Leijonakuningas (vuoden 2019 elokuva)

text: Helmikuussa 2017 Donald Glover valittiin Simban rooliin, James Earl Jonesin uusiessa Mufasan ääniroolinsa vuoden 1994 elokuvasta. WWE-painijat Big E, Kofi Kingston ja Xavier Woods ovat ilmaisseet halunsa liittyä elokuvan ääninäyttelijäkaartiin. 30. maaliskuuta 2017 julkistettiin, että Beyoncé oli Favreaun suosikkivaihtoehto Nalan rooliin ja että Favreau ja studio olivat tekemään mitä tahansa sovittaakseen elokuvan hänen kiireelliseen aikatauluunsa. Huhtikuussa 2017 Billy Eichner ja Seth Rogen valittiin Timonin ja Pumban ääninäyttelijöiksi. Heinäkuussa 2017 John Oliver valittiin Zazun ääninäyttelijäksi. Elokuussa 2017 Chiwetel Ejiofor osallistui neuvotteluihin Scarin roolista. Lisäksi Alfre Woodard valittiin Sarabin rooliin ja John Kani Rafikin rooliin. Elokuvan koko päänäyttelijäkaarti paljastettiin marraskuussa 2017 ja samalla vahvistettiin Ejioforin ja Beyoncén valinnat Scarin ja Nalan rooleihin. Marraskuussa 2018 Amy Sedarisin paljastettiin olevan valittu elokuvaan näyttelemään aivan uutta hahmoa.


title: Leijonakuningas (vuoden 2019 elokuva)

text: Elokuvan tuotanto käynnistettiin taustakangasnäyttämöllä Los Angelesissa kesällä 2017.


title: Leijonakuningas (vuoden 2019 elokuva)

text: 1. marraskuuta 2017 ilmoitettiin että vuoden 1994 elokuvan säveltänyt Hans Zimmer palaa säveltäjäksi.


title: Leijonakuningas (vuoden 2019 elokuva)

text: Elokuvassa kuullaan neljä laulua alkuperäisestä animaatiosta, jotka ovat: ”Can You Feel The Love Tonight?” (”Tunnetko tään rakkauden?”), ”Hakuna Matata,” ”I Just Can’t Wait To Be King” (”Kunhan kruunun saan kuninkaan”) ja ”Circle of Life” (”Elämän tie”).


title: Leijonakuningas (vuoden 2019 elokuva)

text: "Leijonakuningas" saa ensi-iltansa Yhdysvalloissa 19. heinäkuuta 2019, 25 vuotta animaatioversion ensi-illan jälkeen.


title: Leijonakuningas (vuoden 2019 elokuva)

text: "Leijonakuningas" tulee olemaan myös yksi ensimmäistä Disney+-palveluun tulevista teatteriesityksen saaneista elokuvista "Toy Story 4":n ja "Frozen 2":n ohella.


title: Leijonakuningas (vuoden 2019 elokuva)

text: Elokuvan ensimmäinen teaser-traileri julkaistiin 22. marraskuuta 2018.


title: Orkiektomia

text: Orkiektomia (< kreik.) eli "kivesten poisto" tai "kivesten poistoleikkaus" on yhden tai molempien kivesten kirurginen poisto. Sana on johdettu kreikan kielen sanasta "orkhis" (kives) ja "ektomia" (leikata ulos). Kirurgiaa tehdään muun muassa kivessyövän hoitoon tai kastraatioissa (omaehtoisesti tai joissain maissa edelleen pakotettuna). Leikkaus voidaan tehdä selkäydinpuudutuksessa. Yhden kiveksen poistaminen ei yleensä vaikuta hedelmällisyyteen. Mikäli mieheltä on poistettu molemmat kivekset hänelle voi toisinaan ilmaantua naisten vaihdevuosia muistuttavia hetkittäistä hikoilua ”kuumia aaltoja”. Noin 90 prosenttia miehen testosteronista muodostuu kiveksissä. Kun kivekset poistetaan tämä lisää osteoporoosin riskiä. Hoidon vaikutuksia on sukupuolivietin ja/tai erektiokyvyn joko osittainen tai kokonaan katoaminen. Se voi myös aiheuttaa diabetesta.


title: Qwak!

text: Qwak! on Atarin kolikkopeli, joka on julkaistu vuonna . Peli on yksinpelattava valopistoolipeli.


title: Qwak!

text: Pelissä ammutaan ankkoja musta-valkoisella näytöllä kiväärin muotoisella ohjaimella.


title: Castelnou (Pyrénées-Orientales)

text: Castelnou ([kastɛlnu], ) on Ranskan kunta Occitanien alueella Pyrénées-Orientalesin departementissa, manner-Ranskan eteläisimmässä kolkassa. Kunnan asukasluku vuonna 2014 oli 341. Kunta kuuluu departementissaan Les Aspresin kantoniin Perpignanin arrondissementissa ja sijaitsee parikymmentä kilometriä Perpignanin kaupungista länsilounaaseen.


title: Castelnou (Pyrénées-Orientales)

text: Castelnou kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Eus, Évol, Mosset ja Villefranche-de-Conflent. Kylä muodostuu kukkulan laella seisovan linnan juurella sijaitsevista kivitaloista ja kivetyistä kaduista.


title: Eus

text: Eus [ɛws] on Ranskan kunta Occitanien alueella Pyrénées-Orientalesin departementissa, Ranskan eteläisimmässä kolkassa. Kunnan asukasluku vuonna 2014 oli 393. Kunta kuuluu departementissaan Les Pyrénées catalanesin kantoniin Pradesin arrondissementissa.


title: Eus

text: Eus kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Castelnou, Évol, Mosset ja Villefranche-de-Conflent.


title: Piispajärvi (järvi)

text: Piispajärvi on Kainuussa Suomussalmella Piispajärven kylässä sijaitseva järvi. Järvi voidaan tulkita olevan osa suuremman järven järviallasta, koska se on salmien kautta yhteydessä Vellijärveen ja Haapolampeen, joiden vedenpinnan korkeudet ovat samat.


title: Piispajärvi (järvi)

text: Järven pinta-ala on 1 300 hehtaaria eli 13 km². Se on 7,8 kilometriä pitkä ja 6,1 kilometriä leveä. Järvi on kuitenkin L-kirjaimen muotoinen ja järven pituus keskilinjaa seuraten on 11 kilometriä ja sen suurin poikittainen leveys on silloin 2,3 kilometriä. Kapeudestaan johtuen järvi on suojainen, jota lisäävät vielä monet saaret ja niemet.


title: Piispajärvi (järvi)

text: Järvi on luodattu ja siitä on julkaistu syvyyskartat. Sen tilavuus on 31 miljoonaa m³ eli 0,031 km³. Järven keskisyvyys on 2,4 metriä ja suurin syvyys on 12,8 metriä. Syvin kohta sijaitsee Piispajärven kylän puoleisessa päässä järveä aivan Kalliosaaren edustalla. Järven keskikohdassa sijaitsee vielä kaksi noin 10 metristä syvännettä.


title: Piispajärvi (järvi)

text: Järvessä on laskettu olevan 65 saarta. Niiden yhteispinta-ala on 80 ha, mikä on noin 5,9 % järven kokonaispinta-alasta. Saarista 9 on yli hehtaarin suurisia, 55 yli aarin ja yksi on alle aarin kokoinen. Yksikään saari ei ylitä neliökilometriä. Järven pohjoispäässä sijaitsevat Lehtosaari ja Tulisaari, jotka ovat yli 800 metriä pitkät. Järven keskivaiheilla sijaitsee pyöreä ja halkaisijaltaan lähes 700 metrinen Honkisaari. Muut saaret ovat pienempiä. Esimerkiksi eteläosassa Hilskon saaren luonna sijaitsee kaksi pientä saarta, joista on löydetty hautapaikkoja.


title: Piispajärvi (järvi)

text: Järven rantaviivan pituus on 70 kilometriä, josta saarten rantaviivan yhteispituus on 19 kilometriä. Rantaviivaa kasvattavat niemien reunustamat lahdet, joita löytyy yhdeksän. Pohjoisosassa on Tulisaaren luonna yksi, Honkisaarta vastapäätä Valkealahti, järven taivekohdassa Halmelahti, Kaihlanperä ja Kylmälahti, hautasaarien luonna lahti, josta on salmi Haapolanlampeen, sekä järven itäpäässä sen vastarannoilla Merjanlahti ja Hamppulahti.


title: Piispajärvi (järvi)

text: Järven itäpään salmen, joka laskee Vellijärveen, ylittää valtatie 5. Siitä haarautuu Haapovaaralla kylätie länteen, joka johtaa Kaihlaperään. Myös Piispajärven kylän pohjoispuolella haarautuu länteen yhdystie 19371, joka kiertää järven pohjoisrantoja. Länsirannoille ei johda teitä. Järvellä on kiinteää asutusta vähän ja vapaa-ajan asuntoja on niukasti.


title: Piispajärvi (järvi)

text: Järvi sijaitsee Oulujoen vesistössä (vesistöaluetunnus 59) Kiantajärven reitin valuma-alueen (59.5) Piispajoen valuma-alueella (59.57), jonka Piispajärven–Vellijärven lähialueeseen (59.572) järvi kuuluu. Järven vedenpinnan korkeus on 247,8 metriä mpy.


title: Piispajärvi (järvi)

text: Valuma-alue saa pääosan vedestänsä neljää reittiä myöten. Antinjoki purkaa Runttijärven läpi Runttisalmesta pienen Runttijärven valuma-alueen (59.575) vedet. Rakkulaisenpuron valuma-alueen (59.573) laskuoja syntyy Kaupinjoen ja Rakkulaisenpuron alajuoksun uomasta ja Käärmejoen valuma-alueen laskuoja (59.574) on Käärmejoki. Ne laskevat molemmat Kaihlaperään. Edellisiä suurempi Lounajoen valuma-alue (59.58) laskee järven pohjoisosaan Alimmaisen Kellojärven lasku-uomaa myöten, jonka luusuassa sijaitsee pohjapato. Piispajärven vedet jatkavat Vellijärveen ja siitä eteenpäin Piispajokea myöten Kiantajärveen.


title: Piispajärvi (järvi)

text: Piispajärven alueella on vielä seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat edellä mainittu Haapolampi (61 ha), Kaihlaperään laskeva Suolampi (16 ha) ja pohjoispään Hoikanlahteen Hoikkajokea myöten laskeva Hoikka (13 ha).


title: GP2 Unkarin Grand Prix 2013

text: GP2 Unkarin Grand Prix 2013 oli GP2-kauden 2013 seitsemäs osakilpailu, joka ajettiin 27.–28. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP2 Unkarin Grand Prix 2013

text: Lauantain kilpailun voittoon ajoi Carlin -tallin kuljettaja Jolyon Palmer. Sunnuntain kilpailun voitti Trident Racing -tallin Nathanaël Berthon.


title: Suuri orikilpailu

text: Suuri orikilpailu oli Suomessa vuosina 1884–1924 järjestetty oriille tarkoitettu valtiollinen ravikilpailu, jonka tavoitteena oli maan hevoskannan kehittäminen. Se perustettiin vuonna 1883 annetulla keisarillisella asetuksella, jossa myös määriteltiin kilpailun säännöt. Kymmenen vuotta myöhemmin sen järjestämisestä annettiin uusi valtiollinen asetus ja kilpailua alettiin tuolloin kutsumaan myös nimellä "Suuri ravikilpailu". Samalla myös tammojen osallistuminen kilpailuun tuli mahdolliseksi muutaman vuoden ajaksi. Suuri orikilpailu oli Suomen ensimmäinen raviurheilun suurkilpailu ja sitä voidaan pitää myös vuodesta 1924 lähtien järjestettyjen Kuninkuusravien edeltäjänä.


title: Suuri orikilpailu

text: Suuri orikilpailu pidettiin vuoteen 1893 saakka Hämeenlinnassa Vanajaveden jäälle tehdyllä kilparadalla, kunnes vuodesta 1894 lähtien kilpailuja järjetettiin eri paikkakunnilla kaksi kertaa talven aikana. Vuosisadan vaihteessa valmistuneet uudet raviradat mahdollistivat toisen kilpailun siirtämisen syksylle. Kilpailumatkana oli 3 000 metriä.


title: Suuri orikilpailu

text: "Kilpailun voittaneet tammat on merkitty tähdellä"


title: Depthcharge

text: Depthcharge on Gremlin Industriesin kolikkopeli, joka on julkaistu vuonna .


title: Depthcharge

text: Taito on julkaissut pelin Japanissa nimellä "Sub Hunter" samana vuonna. Pelistä on myös tehty useita uusintaversioita ja klooneja.


title: Depthcharge

text: Pelaaja on veden päällä liikkuva alus, jonka tavoitteena on tuhota veden alla liikkuvat sukellusveneet syvyyspommeilla.


title: Leave Your Dead Behind

text: Leave Your Dead Behind on Amoralin ensimmäinen single. Se julkaistiin digitaalisesti 6. toukokuuta 2007.


title: Helfrid Eriksson

text: Helfrid Eriksson (o.s. Strandborg; 23. kesäkuuta 1908 – 23. lokakuuta 2018) oli pitkäikäinen suomalainen. Hän asui lapsena Pernajassa ja viimeisinä vuosinaan Mustasaaressa.


title: Helfrid Eriksson

text: Eriksson oli kertonut pitkän ikänsä salaisuudeksi sen, että oli aina ollut iloinen. Erikssonin vanhemmat olivat William ja Olga Strandborg, joista kumpikin eli 96-vuotiaaksi. Hän vietti lapsuutensa Pernajassa, muutti Helsinkiin Lapinlahdenkadulle ja sieltä 2000-luvulla Mustasaareen tyttärensä Lailan kanssa. Eriksson avioitui vuonna 1932 Paul Erikssonin kanssa, ja he saivat kolme lasta. Mies työskenteli taksinkuljettajana ja Helfrid oli kotiäitinä. Hän jäi leskeksi 67-vuotiaana. Hänellä oli useita lastenlapsia ja lastenlastenlapsia, ja 109-vuotispäivänsä aikaan hänellä oli yksi lapsenlapsenlapsenlapsikin. Hän kuoli 110 vuoden iässä.


title: GP2 Belgian Grand Prix 2013

text: GP2 Belgian Grand Prix 2013 oli GP2-kauden 2013 kahdeksas osakilpailu, joka ajettiin 24.–25. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.


title: GP2 Belgian Grand Prix 2013

text: Lauantain kilpailun voittoon ajoi Russian Time -tallin kuljettaja Sam Bird. Sunnuntain kilpailun voitti ART Grand Prix -tallin James Calado.


title: Year of the Suckerpunch

text: Year of the Suckerpunch on Amoralin toinen single. Se julkaistiin fyysisesti 11. helmikuuta 2009.


title: GP2 Italian Grand Prix 2013

text: GP2 Italian Grand Prix 2013 oli GP2-kauden 2013 yhdeksäs osakilpailu, joka ajettiin 7.–8. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2013

text: Lauantain kilpailun voittoon ajoi Racing Engineering -tallin kuljettaja Fabio Leimer. Sunnuntain kilpailun voitti Hilmer Motorsport -tallin Adrian Quaife-Hobbs.


title: Tyyne Hinkkala

text: Tyyne Hinkkala (31. lokakuuta 1908 Ulvila – 18. heinäkuuta 2018 Ulvila) oli pitkäikäinen suomalainen. Hinkkala asui 1960-luvulla rakennetussa talossa Friitalassa, Ulvilan keskustassa. Hän oli Suomen neljänneksi vanhin asukas. Hinkkala piti sanomalehtien ja kirjojen lukemisesta, virkkauksesta ja saunomisesta. Hinkkalan aviopuoliso Hannes Hinkkala toimi rintamalla lääkintämiehenä viisi vuotta. He kihlautuivat 17. helmikuuta 1943 eli jatkosodan aikana, ja häitä vietettiin heti sodan jälkeen vuonna 1945. Hinkkala jäi leskeksi 1990-luvulla. Hinkkala ei mielellään puhunut sotavuosista. Hänellä oli viisi lasta. Hän harrasti aiemmin mattojen kutomista.


title: Gave Up Easy

text: Gave Up Easy on Amoralin kolmas single. Se julkaistiin digitaalisesti 28. huhtikuuta 2009.


title: GP2 Italian Grand Prix 2014

text: GP2 Italian Grand Prix 2014 oli GP2-kauden 2014 yhdeksäs osakilpailu, joka ajettiin 6.–7. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2014

text: Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti DAMS -tallin Jolyon Palmer.


title: Valkoposkisorsa

text: Valkoposkisorsa ("Anas bahamensis") on puolisukeltajiin kuuluva lintulaji.


title: Valkoposkisorsa

text: Koiras- ja naarasyksilöt näyttävät samanlaisilta. Valkoposkisorsa on väritykseltään suurimmalta osin ruskea valkoisia poskia ja puna-harmaata nokkaa lukuun ottamatta. Poikasten nokka on kokonaan harmaa. Valkoposkisorsan levinneisyysalueella ei esiinny muita samannäköisiä lintuja.


title: Valkoposkisorsa

text: Valkoposkisorsaa tavataan Karibialla, Galapágossaarilla ja muualla Etelä-Amerikassa. Se viihtyy parhaiten hieman suolaisissa vesissä, kuten murtovetisissä järvissä, estuaareissa ja mangrovesoilla.


title: Valkoposkisorsa

text: Valkoposkisorsa käyttää ravinnokseen vesikasveja ja pikkueläimiä, jotka se pyydystää sukeltamalla puolittain veden alle. Pesän valkoposkisorsa tekee maalle kasvillisuuden suojaan, kuitenkin lähelle vettä.


title: Valkoposkisorsa

text: Valkoposkisorsa jaetaan kolmeen alalajiin, jotka voidaan sijoittaa kahteen eri ryhmään:


title: Same Difference

text: Same Difference on Amoralin neljäs single. Se julkaistiin digitaalisesti 17. toukokuuta 2011.


title: Silhouette

text: ”Silhouette” on helsinkiläisen metalliyhtye Amoralin viides single. Se julkaistiin digitaalisesti 12. syyskuuta 2011.


title: Murder of the Universe

text: Murder of the Universe on King Gizzard and the Lizard Wizardin kymmenes studioalbumi, joka julkaistiin 23. kesäkuuta 2017. Albumi on toinen viidestä albumista, jotka yhtye aikoo julkaista vuoden 2017 aikana. Murder of the Universe on konseptialbumi, joka koostuu kolmesta eri tarinasta: ”The Tale of the Altered Beast”, ”The Lord of Lightning vs. Balrog” ja ”Han-Tyumi and the Murder of the Universe”.


title: Hynönen

text: Hynönen on suomalainen sukunimi, joka on muun muassa seuraavilla henkilöillä:


title: Torstar

text: Torstar Corporation on kanadalainen mediayhtiö, jonka päämaja sijaitsee Torontossa, Ontariossa. Yhtiön tunnetuin julkaisu on sanomalehti Toronto Star. Se on julkinen osakeyhtiö, jonka osake ( noteerataan Toronton pörssissä. Yhtiö toimii Kanadassa, Yhdysvalloissa ja kansainvälisesti.


title: Torstar

text: Yhtiön toiminta on jaettu kolmeen sektoriin: Metroland Media Group (MMG), Star Media Group (SMG), ja Digital Ventures. MMG-segmentti julkaisee kahta päivittäistä sanomalehteä sekä noin sataa paikallista sanomalehteä. Lisäksi se esimerkiksi tuottaa digitaalisia verkkopalveluja (kansallisia kaupallisia sivustoja kuten homefinder.ca ja save.ca) sekä paikallisia kotisivuja. SMG-segmentti julkaisee Kanadan laajalevikkisintä Toronto Star -sanomalehteä, Toronto Star Touchia, ja sivustoa thestar.com sekä englanninkielisiä joukkoliikenteessä jaettavia Metro-sanomalehtiä (Free Daily News Group Inc) monissa Kanadan kaupungeissa sekä kiinankielistä Sing Tao Daily -lehteä (Toronto, Vancouver ja Calgary). Digital Ventures -sektori tuottaa digitaalisia viestintäpalveluja, kuten mainosohjelmia verkkoon sekä autoilu- ja ulkoliikuntatapahtumiin.


title: Torstar

text: Elokuuhun 2014 saakka Torstar omisti Harlequin Enterprices -yrityksen, joka tunnettiin maailman laajimpana romanttisen viihdefiktion julkaisijana. Harlekiinikirjoja se tuotti noin 160 miljoonan kirjan vuosittaisella painosmäärällä yli 110 eri markkinalla ja yli 30 kielellä kansainvälisesti. Harlequin Enterprices myytiin News Corpille.


title: Torstar

text: Torstar on osaomistaja Kanadan suurimmassa tietotoimistossa The Canadian Pressissä.


title: Väinö Turunen

text: Väinö Johannes Turunen (29. tammikuuta 1927 Savonlinna – 21. joulukuuta 2018 Savonlinna) oli suomalainen poliitikko. Turunen toimi SDP:n kansanedustajana vuosina 1970–1979 edustaen Mikkelin läänin vaalipiiriä. Turunen toimi myös Savonlinnan kaupunginvaltuuston puheenjohtajana ja kaupunginhallituksen varapuheenjohtajana. Turunen oli Savonlinnan vt. kaupunginjohtaja vuosina 1968–1970 ja 1972. Turunen oli presidentin valitsijamies vuosina 1978 ja 1982.


title: Väinö Turunen

text: Politiikan ulkopuolella Turunen toimi rakennustyömiehenä 1943–1949, varastomiehenä 1950–1952, varastonhoitajana vesijohtoliike Huberilla 1953–1965, Savonlinnan työväenyhdistyksen taloudenhoitajana 1966–1967, Putki- ja metalliasennus S. & A. Pietikäisen konttoripäällikkönä 1968–1970, Mikkelin lääninveroviraston verotarkastajana 1979–1980, Oy Olavilan toimitusjohtajana Savonlinnassa vuodesta 1981 ja Kiinteistö Oy Huutokallion isännöitsijänä 1960–1973.


title: Väinö Turunen

text: Turusen vanhemmat olivat työmies Kalle Pekka Turunen ja Alma Emilia Ikäheimo. Turusen puoliso vuodesta 1947 oli Irja Onerva Juuti. Heillä on kaksi lasta, Kimmo Kullervo (s. 1951) ja Tarja Hannele (s. 1956). Turunen oli sotilasarvoltaan korpraali. Turuselle myönnettiin kunnallisneuvoksen arvonimi vuonna 1986.


title: Kauko Heikkinen (poliitikko)

text: Kauko Antero Heikkinen (s. 12. huhtikuuta 1938 Puolanka) on suomalainen poliitikko. Heikkinen toimi Keskustan kansanedustajana vuosina 1987–1995 edustaen Oulun läänin vaalipiiriä. Heikkinen toimi myös Hyrynsalmen kunnanhallituksen puheenjohtajana vuosina 1973–1975 sekä Suomussalmen kunnanhallituksen puheenjohtajana vuosina 1983–1987 sekä Suomussalmen kunnanvaltuutettuna vuosina 1989–1996. Politiikan ulkopuolella Heikkinen toimi apulaistarkastajana Hämeen lääninverovirastossa, toimistopäällikkönä Jämsän verotoimistossa, Hyrynsalmen verojohtajana ja Suomussalmen verojohtajana. Heikkinen oli presidentin valitsijamies vuonna 1988. Heikkisen vanhemmat olivat maanviljelijä Matti Heikkinen ja emäntä Anna Stiina Heikkinen. Heikkisen puoliso vuodesta 1964 on lastenhoitaja Helvi Inkeri Holopainen. Heillä on kolme lasta, Anneli (s. 1965), Helena (s. 1968) ja Kristiina (s. 1980). Heikkinen on sotilasarvoltaan kapteeni.


title: Avisa Nordland

text: Avisa Nordland on norjalainen päivälehti, joka ilmestyy Bodøssa Nordlandin läänissä. Lehti on perustettu vuonna 2002 yhdistämällä Nordlandsposten ja Nordlands Framtid. Pääomistaja on norjalainen Amedia (62 prosenttia vuonna 2006). Vuonna 2016 lehden levikki oli 17 862.


title: Santalankorpi

text: Santalankorpi kaksiosainen Natura-alue Hangon Santalassa. Luonnonsuojelualueen koko on 73 hehtaaria ja se sijaitsee Hankoniemen keskiosassa. Alue on nuorta keidassuota, jossa ruoikko on monin paikoin valtalaji.


title: Santalankorpi

text: Santalankorven Natura-alue muodostuu kahdesta osasta: pohjoisemmasta Sandkärristä ja eteläisemmästä Luhtakorvesta. Sandkärr on suurimmaksi osaksi kangaskorpea, jossa on paikoin avoimempaa nevaa. Luhtakorpi on enimmäkseen lehtomaista turvekangasta. Seutu oli laitumena, niittynä ja peltona 1950-luvulle asti. Luhtakorven niittyjä on niitetty säännöllisesti 1990–2000-luvuilla ja aluetta on ennallistettu. Luhtakorven eteläosassa on Henriksbergin suo, puolen hehtaarin kokoin yksityinen luonnonsuojelualue.


title: Santalankorpi

text: Luhtakorvessa kasvaa Suomen suurin, tuhansien yksilöiden suuruinen, luhtaorvokkiesiintymä. Ensimmäinen havainto luhtaorvokista Hangon Santalasta on, kun Seppo Eurola löysi kasvia vuonna 1951 tehdessään valtakunnallista metsieninventointia. Kalevi Keynäs löysi Santalan–Tvärminnen luhtaorvokkiesiintymän vuonna 1981. Pääesiintymä löytyi vuonna 1983.


title: Santalankorpi

text: Luhtakorpi ostettiin valtiolle vuonna 1984. Santalankorven soidensuojelualue perustettiin vuonna 1985. Santalankorven Natura-alue perustettiin vuonna 1998.


title: David Davis

text: David Davis (s. 23. joulukuuta 1948 York, Britannia) on brittiläinen konservatiivipuolueen poliitikko. Hän on ollut kansanedustaja vuodesta 1987 ja ministeri 1994–1997, jolloin hän oli John Majorin hallituksessa eurooppaministeri. Theresa Mayn ensimmäisessä ja toisessa hallituksessa hän oli Britannian EU-erosta vastaava ministeri eli brexit-ministeri, ja hän oli brexit-neuvotteluissa Britannian pääneuvottelija. Hän erosi hallituksesta heinäkuussa 2018.


title: David Davis

text: Davis on tavoitellut puolueen johtajanpaikkaa, mutta puheenjohtajaksi valittiin tuolloin David Cameron.


title: David Davis

text: Davisin poliittisia näkemyksiä ovat vapausoikeuksien merkityksen korostaminen ja henkilökorttien ja henkilörekisterin vastustaminen. Hän kuuluu puolueen oikeaan ja sen EU-kriittiseen laitaan.


title: David Davis

text: Davis on peräisin melko vaatimattomista oloista. Hän vietti lapsuutensa Etelä-Lontoossa kunnan vuokratalossa, eikä hän ole käynyt perinteisiä yksityiskouluja. Hän työskenteli sotilaana ennen kuin aloitti yliopisto-opinnot. Ennen poliitikon uraa hän oli 15 vuotta sokeriyhtiön johtotehtävissä.


title: David Davis

text: Davis on naimisissa Doreen Davisin kanssa. Heillä on kolme lasta.


title: Bacharach

text: Bacharach tai Bacharach-am-Rhein on noin 1 900 asukkaan kaupunki Saksan lounaisosassa, Mainz-Bingenin alueella Rheinland-Pfalzin osavaltiossa. Se sijaitsee Reinin varrella noin 50 kilometriä Koblenzista etelään.


title: Bacharach

text: Kaupungin viereisellä kukkulalla oleva Stahleckin linna toimii retkeilymajana.


title: Bacharach

text: "Geo"-aikakauslehti valitsi Bacharachin yhdeksi kymmenestä kauneimmasta pikkukaupungista Saksassa.


title: Olette

text: Olette [o'lɛt] tai Olette-Évol () on Ranskan kunta Occitanien alueella Pyrénées-Orientalesin departementissa, Ranskan eteläisimmässä kolkassa. Kunnan asukasluku vuonna 2014 oli 383. Kunta kuuluu departementissaan Les Pyrénées catalanesin kantoniin Pradesin arrondissementissa.


title: Olette

text: Oletten kunnan Évol kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Castelnou, Eus, Mosset ja Villefranche-de-Conflent.


title: Mosset

text: Mosset on Ranskan kunta Occitanien alueella Pyrénées-Orientalesin departementissa, Ranskan eteläisimmässä kolkassa. Kunnan asukasluku vuonna 2014 oli 295. Kunta kuuluu departementissaan Les Pyrénées catalanesin kantoniin Pradesin arrondissementissa.


title: Mosset

text: Mosset kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Castelnou, Eus, Évol ja Villefranche-de-Conflent. Mosset on tunnettu parfyymien valmistuksesta.


title: Villefranche-de-Conflent

text: Villefranche-de-Conflent () on Ranskan kunta Occitanien alueella Pyrénées-Orientalesin departementissa, Ranskan eteläisimmässä kolkassa. Kunnan asukasluku vuonna 2014 oli 211. Kunta kuuluu departementissaan Les Pyrénées catalanesin kantoniin Pradesin arrondissementissa.


title: Villefranche-de-Conflent

text: Villefranche-de-Conflent kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Castelnou, Eus, Mosset ja Évol.


title: Villefranche-de-Conflent

text: Villefranche-de-Conflentin alueen läpi kulkee N116-valtatie, joka yhdistää Perpignanin ja Bourg-Madamen kaupungit. Perpignaniin on kunnasta myös rautatieyhteys.


title: Erik Brynjolfsson

text: Erik Brynjolfsson (s. 1962) on yhdysvaltalainen taloustieteilijä ja professori Massachusetts Institute of Technologyn (MIT) Sloan School of Managementissa sekä MIT Initiative on the Digital Economyn johtaja ja tutkija National Bureau of Economic Researchissa. Hän on erikoistunut tutkimaan informaatioteknologian vaikutuksia tuottavuuteen, liikkeenjohdon strategioihin, digitaaliseen markkinointiin ja aineettomaan pääomaan.


title: Erik Brynjolfsson

text: Brynjolfsson väitteli tohtoriksi MIT Sloan School of Managementista vuonna 1991. Hän on työskennellyt MIT:n lisäksi Harvardin yliopistossa ja Stanfordin yliopistossa.


title: Parempaan en pysty

text: Parempaan en pysty on suomalaisen rap-artisti Arttu Lindemanin kuudes single, jonka julkaisi 2. kesäkuuta 2017 Sony Music Entertainment. Kappale kertoo artistin pieleen menneestä flirtistä tytön kanssa.


title: Azerbaijan Airlinesin lento 56

text: Azerbaijan Airlinesin lento 56 oli Azerbaijan Airlinesin reittilento Nahitševanista Bakuun. Lennolla 5. joulukuuta 1995 käytetty Tupolev Tu-134B-3 syöksyi maahan pian lähdettyään lentoon Nahitševanin lentoasemalta, kun toiseen moottoriin tuli vika ja miehistö sammutti väärän moottorin. Lennolla oli 76 matkustajaa ja kuusi miehistön jäsentä eli yhteensä 82 ihmistä, joista 52 kuoli maahansyöksyssä.


title: Azerbaijan Airlinesin lento 56

text: Kone lähti lentoon Nahitševanista kello 17.52. Perämies vastasi koneen ohjaamisesta. Koneen noustua 60 metrin korkeuteen sen vasemmanpuoleiseen moottoriin tuli vika ja se lakkasi toimimasta. Perämies reagoi korjaamalla tästä aiheutuneen koneen kallistumisen vasemmalle. Viiden sekunnin kuluttua lentoinsinööri kertoi, että oikeanpuoleinen moottori oli lakannut toimimasta. Kapteeni otti ohjauksen itselleen. Hän ei voinut päätellä koneen kallistumisesta, kumpi moottori oli kyseessä, sillä perämies oli jo oikaissut koneen.


title: Azerbaijan Airlinesin lento 56

text: Kone jatkoi nousua yhdellä moottorilla. Noin 140 metrin korkeudella kapteeni käski lentoinsinööriä sammuttamaan oikeanpuoleisen moottorin. Lentoinsinööri veti moottorin tehovivun tyhjäkäynnille ja huomasi, että teho vähenikin toimivasta moottorista. Hän siirsi tehovivun takaisin alkuperäiseen tehoasetukseen, mutta moottori oli jo ehtinyt sammua. Kone oli noussut 197 metrin korkeuteen. Kapteeni päätti tehdä pakkolaskun. Hänen oli käännettävä konetta jyrkästi oikealle väistääkseen kerrostaloa. Kone syöksyi lopulta pellolle 3,8 kilometrin päässä Nahitševanin lentoasemalta. Se oli kallistunut 37 astetta oikealle, ja sen vajoamisnopeus oli 10 metriä sekunnissa.


title: Azerbaijan Airlinesin lento 56

text: Tutkinnassa selvisi, että moottori oli sammunut, koska sitä oli käytetty viallisena yli 30 tuntia ilman korjauksia. Väärän moottorin sammuttamiseen vaikutti ohjaamon huono ergonomia: lentoinsinöörin työpisteen moottorimittareita oli vaikea nähdä heikossa valaistuksessa.


title: CONCACAF Gold Cup 2017

text: CONCACAF Gold Cup 2017 oli järjestyksessään 14. CONCACAF Gold Cup -jalkapalloturnaus. Turnauksen voitti isäntämaa Yhdysvallat, joka voitti loppuottelussa Jamaikan.


title: CONCACAF Gold Cup 2017

text: Turnaus alkoi 7. heinäkuuta ja loppuottelu pelattiin 26. heinäkuuta 2017. Turnauksen voittaja pelaa Gold Cup 2019 voittajan kanssa karsinnat, joiden voittaja edustaa CONCACAFia vuoden 2021 Maanosaliittojen cupissa.


title: CONCACAF Gold Cup 2017

text: Honduraksen ja Ranskan Guayanan välinen ottelu tuomittiin Honduraksen 3–0 voitoksi Ranskan Guayanan peluutettua kelpaamatonta pelaajaa.


title: Tulette

text: Tulette [ty'lɛt] on Ranskan kunta Auvergne-Rhône-Alpesin alueella Drômen departementissa. Vuoden 2014 väestönlaskennassa sen asukasluku oli 1 944. Se kuuluu departementissaan Grignanin kantoniin Nyonsin arrondissementissa.


title: Tulette

text: Tulette sijaitsee Drômen departementin etelärajalla 17 kilometriä Saint-Paul-Trois-Châteaux’sta itään ja 25 km Orangesta koilliseen. Nyonsiin on matkaa 24, Montélimariin 37 ja Avignoniin 55 kilometriä.


title: Vietnam Airlinesin lento 815

text: Vietnam Airlinesin lento 815 oli Vietnam Airlinesin reittilento Hồ Chí Minhin kaupungista Phnom Penhiin. Lennolla 3. syyskuuta 1997 käytetty Tupolev Tu-134B-3 syöksyi pellolle lähellä Phnom Penhin Pochentongin kansainvälistä lentoasemaa. Lennolla oli 60 matkustajaa ja kuusi miehistön jäsentä eli yhteensä 66 ihmistä, joista 65 kuoli maahansyöksyssä.


title: Vietnam Airlinesin lento 815

text: Kone lähestyi kapteenin ohjaamana väärää kiitotietä rankassa sateessa ja näkyvyyden ollessa huono. Kapteeni ei kuunnellut lennonjohdon käskyä vaihtaa kiitotietä eikä perämiehensä neuvoja lähestymisen keskeyttämisestä. Kun lähestyminen lopulta keskeytettiin, kone sakkasi, osui puihin ja syöksyi riisipellolle 300 metrin päässä kiitotiestä. Maahansyöksystä selvisi vain yksivuotias poikavauva.


title: Iso-Ii

text: Iso-Ii tai myös Iso- ja Pikku-Ii on Pohjois-Savossa Iisalmessa ja Vieremässä sijaitseva järvi. Sitä kutsutaan paikallisesti myös nimellä Iijärvi .


title: Iso-Ii

text: Järven pinta-ala on 1 300 hehtaaria eli 13 km². Se on 11,5 kilometriä pitkä ja 3 kilometriä leveä. Järvessä olevat kaksi kapeikkoa Kaarteensalmi ja Käärmesalmi erottavat järvestä kolme osaa, jotka ovat pohjoisessa sijaitseva Askolanlahti, järven keskiosan Iso-Ii ja eteläisin osa Pikku-Ii. Kaarteensalmi on 2,4 kilometriä pitkä ja 500 metriä leveä. Iso-Ii on taas 6,8 kilometriä ja Pikku-Ii 2,0 kilometriä pitkä.


title: Iso-Ii

text: Järvi on luodattu ja siitä on julkaistu syvyyskartat. Sen tilavuus on 71 miljoonaa m³ eli 0,071 km³. Järven keskisyvyys on 5,5 metriä ja suurin syvyys on 24,8 metriä. Syvin kohta sijaitsee Pikku-Iin pohjoispäässä sairaalan rannan edustalla. Askolanlahti on matala, mutta Kaarteensalmessa on kaksi 15 metrin syvännettä. Iso-Iissä Vitikkasaaren ja Iisaaren itäpuolella sijaitsee pitkä yli kymmenmetrinen syvänne, jossa on kaksi lähes kaksikymmentämetristä kohtaa. Järvenselällä Kyhjösaaren länsipuolella on 18 metriä syvää ja etelämpänä lähellä länsirantaa 21 metriä syvää.


title: Iso-Ii

text: Järven vedenpinnan korkeus on 85,9 metriä meren pinnan yläpuolella. Eteläpuolella sijaitsevaa Poroveden vedenpintaa säännöstellään korkeuksien 85,34–86,44 metriä mpy. välillä, ja tämä vaikuttaa sen yläpuolella sijaitsevan Iijärven vedenpintaan. Karttoihin on Iijärven vedenpinnan korkeudeksi merkitty 10 senttimetriä korkeampi lukema.


title: Iso-Ii

text: Järvessä on laskettu olevan 27 saarta. Niiden yhteispinta-ala on 97 hehtaaria, mikä on noin 7 prosenttia järven kokonaispinta-alasta. Saarista 10 on yli hehtaarin suuruisia, ja loput 17 ovat yli aarin kokoisia. Yksikään saari ei ylitä neliökilometriä. Askolanlahden pohjoispuolella on kolme saarta ja Rytäsaari, joka on jo maatunut niemeksi. Kaarteensalmen eteläpäässä Iso-Iissä näkyy heti Vitikkasaari, joka on 800 metriä pitkä ja 550 metriä leveä. Sen eteläpuolella sijaitsee kapea ja 600 metriä pitkä Eerikkasaari. Näiden eteläpuolella sijaitsee Iisaari, joka on 1,3 kilometriä pitkä ja 450 metriä leveä. Saarien väliin jäävät pienemmät Ruununsaaret, Särkiluoto ja Jäkkö. Iso-Iin kaakkoispäässä sijaitsee Lehtosaari ja sen vieressä Pukkisaari. Pikku-Iissä muodostavat Kanasaari, Kuolionsaari ja Mansikkasaari ketjun, joka alkaa Mansikkaniemestä kuin harjujakso.


title: Iso-Ii

text: Järven rantaviivan pituus on 65 kilometriä, josta saarten rantaviivan yhteispituus on 17 kilometriä. Rannat ovat pääosin peltomaata, jonka katkaisevat välillä metsäiset rannat. Maatalousvaltaista kiinteää asutusta sekä vapa-ajan asutusta on kohtalaisesti, ja niistä koituu järvelle hajakuormitusta. Iso-Iin itärannalla sijaitsee Soinlahti, ja sen rannassa on saha. Käärmesalmen kohdalla Lapinniemessä ja länsirannalla on pienet kylät. Pikku-Iissä ei Iisalmen keskustaajaman vaikutus ulotu vielä järvelle, mutta sen etelärannalla sijaitsevat seurakuntayhtymän leirikeskus ja Juhani Ahon museo.


title: Iso-Ii

text: Vitikkasaaren ja Iisaaren välistä kulkee Vieremän ja Iisalmen kuntaraja niin, että järven pohjoisosa jää Vieremän puolelle. Valtatie 5 ohittaa järven kaakkoispuolelta ja kääntyy järvestä koilliseen Soinlahdesta alkaen. Tieltä risteää länteen kantatie 88, joka Koljonvirran ylitettyään kääntyy seuraamaan Iso-Iitä ja kääntyy pois järveltä Partalan kylän kohdalta. Järven muille rannoille on yhteys paikallisten yhdysteiden tai yksityisteiden kautta. Iisalmeen etelästä tuleva rautatie haarautuu siellä kahdeksi rataosuudeksi, joista Iisalmi–Kontiomäki-rautatie jatkaa pohjoiseen järven koillisrantoja seuraten. Se sivuaa rantaa Soinlahdella.


title: Iso-Ii

text: Järvi sijaitsee Vuoksen vesistössä (vesistöaluetunnus 04) Iisalmen reitin valuma-alueen (04.5) Iso-Iin alueella (04.53), jonka Iso-Iin lähialueeseen (04.531) järvi kuuluu.


title: Iso-Ii

text: Valuma-alue saa pääosan vedestänsä neljää reittiä myöten. Pohjoisesta laskee järveen Vieremänjärvestä tuleva Vieremänjoki, joka on Vieremänjoen–Murennusjoen alueen (04.532) laskujoki. Laukkumäen kylässä järven koillisrantaan laskee Kauppilanjoen ja Vuorisjoen yhteinen alajuoksun uoma, joka tuo sekä Kauppilanjoen alueen (04.536) että Vuorisjoen alueen (04.537) vedet. Lähes samaan kohtaan laskee Riikinjoki, joka on Riikinjoen valuma-alueen (04.539) laskujoki. Lisäksi on pieni Kaarakkalanjoen valuma-alue (04.533), jonka laskujoen kautta laskevat Pikku-Iin itärantaan suojellut Ylemmäinen (93 ha), Keskimmäinen (39 ha) ja Tismiö (66 ha). Järven vedet poistuvat etelään Porovedelle Koljonvirtaa myöten ja jatkavat siitä eteenpäin Onkiveteen ja Kuopion suuntaan Kallaveteen.


title: Iso-Ii

text: Iso-Iin alueella on viisi yli hehtaarin kokoista järveä tai lampea, jotka laskevat järveen suoraan tai välillisesti. Niistä huomattavimpia ovat Iso-Valkeinen (55 ha) ja Pikku-Valkeinen (32 ha), jotka laskevat lännestä Iso-Iihin Tikanpuron rajaojaa myöten. Itäpuolelta laskee Soinlahdelta pieni Taivallampi (6 ha) omaa laskuojaansa myöten.


title: MotoGP 3

text: MotoGP 3 on vuonna 2003 julkaistu ratamoottoripyöräaiheinen videopeli, joka perustuu MotoGP kauteen 2002. Pelin kehitti ja julkaisi Namco ja se julkaistiin PlayStation 2:lle. Pelin kansikuvassa esiintyy Valentino Rossi.


title: MotoGP 3

text: Pelissä on mahdollista ajaa kuusi erilaista pelitilaa, yksittäisiä arcade kilpailuja, maailmanmestaruuskausi, aikaa vastaan, legenda kuljettajia vastaan yksittäisiä kilpailuja, haastekisoja ja moninpeli. Yksittäisissä kilpailuissa on mahdollista valita haluamansa kuljettajan pyörä. Pelaaja ei kuitenkaan kilpailussa aja oikealla kuljettajalla, vaan hänen oma nimi esiintyy pelissä. Maailmanmestaruuskaudella pelaava voi valita haluamansa pyörän, jonka hän ajaa omana itsenään, eikä voi esimerkiksi valita haluamansa kuljettajan näköispyörää. Kausitilassa on mahdollista valita vaikeusasteen mukaan helppo, keskivaikea ja vaikea. Helpolla vaikeusasteella pyörää on helpompi hallita ja peli auttaa pelaajaa jarrutuksissa, lisäksi kausi kestää viiden kilpailun verran. Keskivaikeassa ja vaikeassa apuja ei ole vaan pelaajan täytyy itse osata esimerkiksi jarruttaa ajoissa ennen mutkaa ja hallita pyörää paremmin. Lisäksi molemmissa vaikeusasteissa kauden pituus on oikean kauden 15 kilpailun mittainen. Aikaa vastaan ajo on pelkästään rataennätyksien parantamista, pelaaja voi kilpailla omaa aikaansa vastaan. Haastetilassa voi suorittaa erilaisia tehtäviä, joissa voi saada lukittuja kuljettajia käyttöönsä, kaikki MotoGP kuljettajat ja legenda kuljettajat, sekä videoita ja kuvia.


title: Di-isopinokamfeyyliboraani

text: Di-isopinokamfeyyliboraani (CHB) on organoboraaneihin kuuluva orgaaninen yhdiste. Yhdistettä käytetään orgaanisen kemian synteeseissä hydroboraatioreaktioissa ja muiden kiraalisten katalyyttien valmistamiseen.


title: Di-isopinokamfeyyliboraani

text: Huoneenlämpötilassa di-isopinokamfeyyliboraani on valkoista kiteistä ainetta. Yhdiste reagoi veden ja muiden proottisten liuottimien kanssa. Se liukenee eettereihin, muun muassa tetrahydrofuraaniin, dioksaaniin ja dimetoksietaaniin. Yhdiste on optisesti aktiivinen, ja siitä tunnetaan sekä (+)-että (-)-enantiomeerit.


title: Di-isopinokamfeyyliboraani

text: Di-isopinokamfeyyliboraani valmistetaan pineenistä hydrobooraamalla sitä boraanin ja dimetyylisulfidin muodostamalla kompleksilla. Muodostuva enantiomeeri riippuu lähtöaineena käytetyn pineenin enantiomeerista. Pineenin (+)-enantiomeeri johtaa (-)-di-isopinokamfeyyliboraaniin ja (-)-pineenistä muodostuu di-isopinokamfeyyliboraanin (+)-enantiomeeria. Di-isopinokamfeyyliboraani on yleisesti käytetty reagenssi alkeenien ja enamiinien hydroboraatioreaktioissa. Yhdiste on voimakkaasti steerisesti estynyt, minkä vuoksi se reagoi vain "cis"-isomeerien kanssa. Hydroboraatioreaktioiden lisäksi sitä voidaan käyttää kiraalisena pelkistimenä pelkistettäessä hydroksikarbonyyliyhdisteitä. Yhdiste toimii myös lähtöaineena muiden kiraalisten katalyyttien, kuten monoisopinokamfeyyliboraanin, valmistukselle.


title: Soidinsuo (Mäntsälä)

text: Soidinsuo on suo Mäntsälän Hyökännummella.


title: Soidinsuo (Mäntsälä)

text: Suo on keidassuo, ja sen pinta-ala on 39 hehtaaria. Ympäristöministeriön soidensuojelutyöryhmä valitsi vuonna 2015 Soidinsuon yhdeksi soista, joiden luonnonarvoilla on valtakunnallista merkitystä. Suolta on otettu turvepehkua. Pohjoisosassa on jäänteitä turveladoista. Suon laitoja on ojitettu.


title: Soidinsuo (Mäntsälä)

text: Soidinsuo muodostaa yhdessä Porakallion kanssa paikallisten virkistysalueen. Soidinsuo ja Porakallio–Tasalankallio on seutukaavassa varattu retkeily- ja ulkoilualueeksi. Hyökännummen osayleiskaavassa alue on varattu pääosin maa- ja metsätalousvaltaiseksi alueeksi, jonne on osoitettu ohjeellisia ulkoilureittejä.


title: If Not Here, Where?

text: If Not Here, Where? on Amoralin seitsemäs single. Se julkaistiin digitaalisesti 25. syyskuuta 2013.


title: GP2 Monacon Grand Prix 2014

text: GP2 Monacon Grand Prix 2014 oli GP2-kauden 2014 kolmas osakilpailu, joka ajettiin 23.–24. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: GP2 Monacon Grand Prix 2014

text: Lauantain kilpailun voittoon ajoi paalupaikalta startannut DAMS -tallin kuljettaja Jolyon Palmer. Sunnuntain kilpailun voitti DAMS -tallin Stéphane Richelmi.


title: No Familiar Faces

text: No Familiar Faces on Amoralin kahdeksas single. Se julkaistiin digitaalisesti 9. tammikuuta 2014.


title: Rude Awakening (Amoralin kappale)

text: Rude Awakening on Amoralin yhdeksäs single. Se julkaistiin digitaalisesti 3. joulukuuta 2015.


title: The Next One to Go

text: The Next One To Go on Amoralin kymmenes single. Se julkaistiin digitaalisesti 22. tammikuuta 2016.


title: National Bureau of Economic Research

text: The National Bureau of Economic Research (NBER) on yhdysvaltalainen voittoa tavoittelematon tutkimuslaitos, joka on sitoutunut tekemään ja levittämään taloustieteellistä tutkimusta päätöksentekijöille, liiketoiminnan ammattilaisille ja akateemiselle yhteisölle. NBER on perustettu vuonna 1920, ja se sijaitsee Cambridgessa (Massachusetts). NBER keskittyy erityisesti tutkimuksiin, jotka kehittävät uusia tilastollisia mittareita, estimoivat taloudellista käyttäytymistä mallintavia kvantitatiivisia malleja sekä analysoivat politiikkojen vaikutuksia. NBER:in toimitusjohtaja on James M. Poterba.


title: National Bureau of Economic Research

text: NBER:ille on työskennellyt 26 taloustieteen Nobel-palkinnonsaajaa. Lisäksi NBER:ille on työskennellyt kolmetoista Yhdysvaltojen presidentin taloudellisista neuvonantajista. Simon Kuznets oli NBER:in ensimmäisen johtajan Wesley Mitchellin oppilas ja työskenteli NBER:illä kehittäessään kansantalouden tilinpitoa ja mittareita.


title: GP2 Unkarin Grand Prix 2015

text: GP2 Unkarin Grand Prix 2015 oli GP2-kauden 2015 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP2 Unkarin Grand Prix 2015

text: Lauantain kilpailun voittoon ajoi paalupaikalta startannut DAMS -tallin kuljettaja Alex Lynn. Sunnuntain kilpailun voitti ART Grand Prix -tallin Nobuharu Matsushita, jolle voitto oli ensimmäinen GP2-sarjassa.


title: Vande Mataram (albumi)

text: Vande Mataram on intialaisen säveltäjä A. R. Rahman studioalbumi. Se julkaistiin vuonna 1997.


title: Ohkolanjokilaakso

text: Ohkolanjokilaakso on kaksiosainen Natura-alue Ohkolanjoen rannoilla Mäntsälässä. Luonnonsuojelualue on yhteensä 22 hehtaarin kokoinen. Alueella on valtakunnallisesti arvokasta lehtokasvillisuutta ja jokiuoma on luonnontilainen. Alue on Lahden oikoradan ja Lahdenväylän moottoritien pohjoispuolella. Niistä aiheutuu Natura-alueelle melua, mutta ne eivät juuri muuten vaikuta lehtoon.


title: Ohkolanjokilaakso

text: Ohkolanjoki meanderoi voimakkaasti ja Ohkolanjokilaaksossa on useita juoluoita. Alueen kohdalla kulkee harjujakso. Lahopuut ovat saaneet kaatua uoman päälle, joten Ohkolanjokilaakso muodostaa arvokkaan ekologisen kokonaisuuden, joka on harvinaisen luonnontilainen Uudellamaalla.


title: Ohkolanjokilaakso

text: Kasveista Ohkolanjokilaakson lehdossa esiintyvät muun muassa keltavuokko, kevätlinnunsilmä, kotkansiipi, lehtoarho, lehtoimikkä, lehtokuusama, lehto-orvokki, lehtotähtimö, mesiangervo, mukulaleinikki, mustakonnanmarja, näsiä ja purolitukka. Lehdossa esiintyviä perhosia ovat muun muassa keltaselkämittari ("Ecliptopera capitata"), palsamikenttämittari ("Xanthorhoe biriviata") ja varjopatinayökkönen ("Euchalcia modestoides"), jonka ainoa tunnettu (1996) vakinainen esiintymispaikka Suomessa Ohkolanjokilaakso on. Nisäkkäistä Ohkolanjokilaaksossa pesivät liito-orava ja todennäköisesti saukko.


title: Ohkolanjokilaakso

text: Osa Natura-aluetta on erillinen, joen itäpuolella oleva niitty, Sandberginpelto. Se on maakunnallisesti arvokas perinnebiotooppi. Sandberginpelto on noin 3,5 hehtaaria laaja entinen laidunpelto. Paikallinen luonnonsuojeluyhdistys on hoitanut niittyä niittämällä. Alue on suurikokoinen uusmaalaiseksi perinnebiotoopiksi. Siellä kasvavat muun muassa hakarasara, ketonoidanlukko, keväthanhikki, laskospoimulehti, saksanhanhikki, saunionoidanlukko ja särmäputki.


title: Ohkolanjoki

text: Ohkolanjoki on joki, joka virtaa Mäntsälän Ohkolasta Järvenpään Haarajoelle. Ohkolanjoki alkaa Keravanjärvestä ja laskee Haarajoella Keravanjokeen. Joki on 18 kilometriä pitkä.


title: Ohkolanjoki

text: Ohkolanjoen varrella on 22 hehtaarin laajuinen Ohkolanjokilaakson luonnonsuojelualue, jossa jokiuoma on luonnontilassa ja rannoilla kasvaa valtakunnallisesti arvokasta lehtokasvillisuutta. Laaksossa elää useita harvinaisia lajeja, muun muassa varjopatinayökkönen ("Euchalcia modestoides"), jonka ainoa tunnettu (1996) vakinainen esiintymispaikka Suomessa on Ohkolanjokilaakso.


title: Ohkolanjoki

text: Haarajoen mylly lopetettiin vuonna 1988, minkä vuoksi Ohkolanjoen vedenpinta aleni 60–80 senttimetrillä. Joki surkastui ojaksi ja sen rantapenkereet sortuivat. Vedenpinnan palauttamista pohjapadoilla on suunniteltu. Pohjapadon kustannusarvio vuonna 2015 oli noin 250 000 euroa.


title: Ohkolanjoki

text: Ohkolanjokeen on istutettu taimenia.


title: Princess (kappale)

text: Princess on Diablon ensimmäinen single. Se julkaistiin vuonna 1999 omakustanteena.


title: Intomesee

text: Intomesee on Diablon toinen single. Se julkaistiin vuoden 2002 huhtikuussa levymerkillä Poko Records.


title: Read My Scars

text: Read My Scars on Diablon kolmas single. Se julkaistiin 2. joulukuuta 2003 levymerkillä Poko Records.


title: Read My Scars

text: Kappale debytoi Suomen virallisen singlelistan kolmannella sijalla, ja pysyi listalla yhteensä yhdeksän viikkoa.


title: Mimic47 (kappale)

text: Mimic47 on Diablon neljäs single. Se julkaistiin 23. marraskuuta 2005 levymerkillä Poko Records.


title: Mimic47 (kappale)

text: Kappale debytoi Suomen virallisen singlelistan ensimmäisellä sijalla, ja pysyi listalla yhteensä yhdeksän viikkoa.


title: Damien

text: Damien on Diablon viides single. Se julkaistiin 13. joulukuuta 2005 levymerkillä Poko Records.


title: Icaros (kappale)

text: Icaros on Diablon kuudes single. Se julkaistiin vuonna 2008 levymerkillä Sakara Records.


title: Chagrin

text: Chagrin on Diablon seitsemäs single. Se julkaistiin vuonna 2008 levymerkillä Sakara Records.


title: Isolation (Diablon kappale)

text: Isolation on Diablon kahdeksas single. Se julkaistiin 4. syyskuuta 2015 levymerkillä Sakara Records.


title: Gevrey-Chambertin

text: Gevrey-Chambertin on kunta itäisessä Ranskassa Côte-d'Orin departementissa Bourgogne-Franche-Comtén alueella.


title: Gevrey-Chambertin

text: Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella. Ensimmäiset merkinnät alueen viininviljelystä ovat vuodelta 640. Alueen viinitarhoissa viljellään ainoastaan Pinot Noir-rypälettä. Yksi kunnan tunnetuimmista viinintuottajista on "Château de Gevrey-Chambertin".


title: Valgejõgi

text: Valgejõgi on joki Viron pohjoisosissa Länsi-Virumaalla ja sitten Harjumaalla, ja joka laskee Suomenlahteen Loksassa. Joen yläjuoksulla jokea kutsutaan nimellä Piisupi jõgi.


title: Valgejõgi

text: Joki alkaa laskemalla Tamsalun Porkuni järvestä Länsi-Virumaalla ja juoksee sitten lopuksi Harjumaan puolelle. Tamsalusta se juoksee Tapaan, jossa se sivuaa Tapan kaupunkia Kadrinan rajaa seuraten. Kuusalussa se siirtyy Harjumaan puolelle. Aivan lopussa se virtaa Loksan läpi ja laskee siellä Hara lahteen Suomenlahdella.


title: Valgejõgi

text: Joki saa alkuunsa Porkuni järven yhteydessä olevasta Karujärvestä eli Alumine järvestä. Järvi sijaitsee Pandiveren ylängön karstialueella ja se saattaa vähävetisenä aikana laskea matavetiseksi altaaksi tai jopa kuivua kokonaan. Valgejõgi lähtee aluksi kohti luodetta, minne viime jääkaudella muodostunut laakso kulkee . Se virtaa aluksi Kõrvemaan läpi. Alempana, Saksin kylän kohdalla, jokiuoman niittymaat soistuvat laakson kavennuttua selvästi. Suolla sijaitsee rinnakkaisia uomia ja Kalle järv. Kaventuman alle onkin rakennettu pato, johon on syntynyt puoli kilometriä pitkä Vahakulmu järv, jonka yhteydessä on vanha voimalaitos. Noin 2,5 kilometrin päässä sijaitsee vielä toinen pato ja sen yläpuolella Moe paisjärv (). Järvien välissä sijaitsee Järvajõe soo (). Noin 2,5 kilometrin päässä Tapan taajama-alueen koillisreunalla sijaitsee toinen suoalue, jonka joki halkoo leveänä.


title: Valgejõgi

text: Ennen edellä mainittua suoaluetta joki alittaa valtatien 5, sitten Tallinna–Narva-rata ja heti sen jälkeen tien 24. Kymmen kilometriä pitkän jokilaakson suoalueeseen laskevat kaakosta muun muassa Rauakõrve oja ja Tõõrakõrve kraav. Sitten yhtyy pohjoisesta Pala oja, joka on muutaman suojärven laskuoja. Pian tämän jälkeen alkaa joen luonne muuttua. Maasto muuttuu entistä tasaisemmaksi ja joka meanderoi voimakkaasti. Joessa on nyt myös entisiä mutkia eli juoluoita ja monet niistä ovat uudelleen joen osana. Joki alkaa selvästi palmikoitua eli sille syntyy rinnakkaisia uomia. Rinnakkaisia uomia on yleensä kaksi, mutta paikoin kulkee rinnakkain kolmekin uomaa. Kõnnu suursoon kohdan jälkeen joki alkaa pysyä yhdessä uomassa ja meanderointi vähenee. Pikkojan yhtymisen jälkeen alkaa taas asutus tihentyä ja joki alittaa valtatien 1.


title: Valgejõgi

text: Valtatien alapuolella sijaitsee sekä Valgejõen kylä että Vanaküla ja sen pohjoispuolella Nõmmeveskin vesiputous (). Joki alkoi kulkea joen kuluttamassa kanjonissa Vanakülasta asti. Vesiputouksen jälkeen joki painui syvemmälle laaksoon, joka samalla myös levenee. Täällä joki meanderoi ja muodostaa juoluoita. Laaksossa siihen yhtyy etelästä Vasaristi oja, jossa on koski ja myös vesiputous. Kotkan kylässä joen vedenpintaa nostaa pato, jonka yläpuolelle jää Kotka järv. Joen luonne pysyy samana viimeiset kilometrit, kunnes se laskee Suomenlahteen Loksan satamakaupungissa.


title: Valgejõgi

text: Joki on lohen, purotaimenen, taimenen ja harjuksen luontaisen lisääntymisalue.


title: Sneck

text: Sneck voi tarkoittaa:


title: Morey-Saint-Denis

text: Morey-Saint-Denis on kunta itäisessä Ranskassa Côte-d'Orin departementissa Bourgogne-Franche-Comtén alueella.


title: Morey-Saint-Denis

text: Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella. Kunnan viinitarhoissa on 150 hehtaarin viljelmät Pinot Noir-rypälettä.


title: Pala valkoista marmoria

text: Pala valkoista marmoria on Matti Ijäksen ohjaama suomalainen televisioelokuva vuodelta 1998. Se perustuu Martti Joenpolven saman nimiseen novelliin.


title: Pala valkoista marmoria

text: Ossi ja Nelly viettävät täysihoitolassa ensin mainitun syntymäpäiviä. Pariskunta on jo elämänsä ehtoopuolella. Yllättäen Ossi katoaa jonnekin: hän on lähtenyt matkalle, jonka aikana hän esittää ihmisille iskelmälaulajaa, poroisäntää ja muiden haaveammattiensa harjoittajia. Oikeasti hän on peltiseppä. Ossi käy myös poikansa ja ex-vaimonsa luona. Dementoitunut Nelly innostuu miehensä esimerkistä ja lähtee niin ikään omille teilleen. Sekä Nelly että Ossi saavat tempauksillaan ihmiset raivon partaalle.


title: Pala valkoista marmoria

text: "Pala valkoista marmoria" sai ensi-iltansa Yle TV1:n Kotikatsomossa joulukuussa 1998. Kotikäyttöön teos on julkaistu analogisena VHS-tallenteena ja sittemmin digitaalisena DVD-tallenteena.


title: Pala valkoista marmoria

text: Roope Alftan kirjoitti Ilta-Sanomissa 21. joulukuuta 1998: "Lasse Pöysti on roolissa, jossa hänen äärettömän hienot näyttelijänlahjansa pääsevät loistavasti oikeuksiinsa. Eeva-Kaarina Volanen tarjoaa Pöystin huippusuorituksen rinnalle samaa luokkaa olevan tulkinnan pienestä naisesta kovassa suomalaisessa maailmassa."


title: Pala valkoista marmoria

text: "Pala valkoista marmoria" sai useita palkintoja: Prix Italia -palkinto 1999 yksittäisten televisioelokuvien sarjassa, erikoispalkinto Plovdivin kansainvälisillä televisiofestivaaleilla 1999 aikuisille tarkoitettujen televisiodraamojen sarjassa ja pääpalkinto Banffin kansainvälisillä televisiofestivaaleilla Kanadassa vuonna 2000.


title: Luettelo Yhdistyneiden kansakuntien turvallisuusneuvoston päätöslauselmista (1976–1982)

text: Tämä on luettelo Yhdistyneiden kansakuntien turvallisuusneuvoston päätöslauselmista 501 - 600 , jotka hyväksyttiin 14. joulukuuta 1976 ja 28. tammikuuta 1982. välisenä aikana.


title: Vougeot

text: Vougeot on kunta itäisessä Ranskassa Côte-d'Orin departementissa Bourgogne-Franche-Comtén alueella.


title: Vougeot

text: Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella.


title: Vougeot

text: Kunnan nähtävyyksiä on 1500-luvulta peräisin oleva renessanssityylinen linna "Château du Clos de Vougeot". Linna on avoinna ympäri vuoden, ja siellä voi tutustua linnan arkkitehtuurin lisäksi alueen historiaan ja viineihin.


title: GP2 Itävallan Grand Prix 2015

text: GP2 Itävallan Grand Prix 2015 oli GP2-kauden 2015 neljäs osakilpailu, joka ajettiin 20.–21. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.


title: GP2 Itävallan Grand Prix 2015

text: Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Campos Racing -tallin Rio Haryanto.


title: Aiguèze

text: Aiguèze [egɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 218. Kunta kuuluu departementissaan Pont-Saint-Espritin kantoniin Nîmesin arrondissementissa.


title: Aiguèze

text: Aiguèze sijaitsee lähellä Ardèche-joen rotkoja ("Gorges de l'Ardèche"), jotka ovat tunnettu matkailukohde. Aiguèze kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Montclus ja La Roque-sur-Cèze.


title: Saint-Nicolas-lès-Cîteaux

text: Saint-Nicolas-lès-Cîteaux on kunta itäisessä Ranskassa Côte-d'Orin departementissa Bourgogne-Franche-Comtén alueella.


title: Saint-Nicolas-lès-Cîteaux

text: Kunnan nähtävyyksiä on vuonna 1098 perustettu Cîteaux’n luostari ("Abbaye de Cîteaux"). Luostarin perusti Robert de Molesme ja se on Sisterssiläisen sääntökunnan perustamispaikka.


title: Montclus (Gard)

text: Montclus on Ranskan kunta Occitanien alueella Gardin departementissa. Kunnan asukasluku vuonna 2014 oli 194. Kunta kuuluu departementissaan Pont-Saint-Espritin kantoniin Nîmesin arrondissementissa.


title: Montclus (Gard)

text: Montclus sijaitsee lähellä Cèze- ja Ardèche-jokien rotkolaaksoja, jotka ovat tunnettuja matkailukohteita. Montclus kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Aiguèze ja La Roque-sur-Cèze.


title: La Roque-sur-Cèze

text: La Roque-sur-Cèze [la.ʁɔk.syʁ.sɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 179. Kunta kuuluu departementissaan Bagnols-sur-Cèzen kantoniin Nîmesin arrondissementissa.


title: La Roque-sur-Cèze

text: Nimensä mukaisesti Cèze-joen varrella sijaitseva La Roque-sur-Cèze kuuluu kauneimpien ranskalaiskylien järjestöön "Les Plus Beaux Villages de France". Siihen kuuluvat samasta departementista myös Aiguèze ja Montclus.


title: GP2 Abu Dhabin Grand Prix 2015

text: GP2 Abu Dhabin Grand Prix 2015 oli GP2-kauden 2015 yhdestoista ja samalla viimeinen osakilpailu, joka ajettiin 28.–29. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.


title: GP2 Abu Dhabin Grand Prix 2015

text: Lauantain kilpailun voittoon ajoi ART Grand Prix -tallin kuljettaja Stoffel Vandoorne. Sunnuntain kilpailun ensimmäisellä kierroksella kolmannessa mutkassa DAMS -tallin Pierre Gasly pyörähti, jonka seurauksena useampi auto rysäytti ratavalliin samaan kasaan. Kilpailua ei enää jatkettu, sillä rataa ei saatu kuntoon aikataulun puitteissa.


title: Aluekehittäminen

text: Aluekehittämisessä on kyse yhden tai useamman toimijan puuttumisesta arvojensa määrittelemistä lähtökohdistaan tietyn alueen kehityksen kulkuun. Käytännössä nykyaikaisissa yhteiskunnissa aluekehittäminen on useimmiten usean toimijan vastuulla.


title: Aluekehittäminen

text: Aluekehittäminen voi olla muuttuviin olosuhteisiin sopeutumista omista lähtökohdista tai uusia olosuhteita kohti laajenevaa. Kehittäminen on uusia voimavaroja luovaa, etsivää ja olemassa olevia resursseja hyödyntävää toimintaa. Olennaista on siis uuden luominen, siirtyminen eteenpäin, jolloin ongelmana on etukäteen tietää, onko kehitys laadultaan järkevää.


title: Aluekehittäminen

text: Tampereen yliopistossa on aluekehittämiseen liittyvä koulutusohjelma, hallintotieteiden tutkinto-ohjelman alainen kunta- ja aluepolitiikan suuntautumisvaihtoehto.


title: Aluekehittäminen

text: Keskeisiä aluekehittämisen kysymyksiä ovat esimerkiksi:Alue määritellään aluekehittämisen yhteydessä laajasti. Käsite voi viitata kylään, kunnanosaan, kuntaan, useiden kuntien yhteenliittymään eli seutukuntaan, maakuntaan, suuralueeseen eli useiden maakuntien muodostamaan kokonaisuuteen, tai maiden rajat ylittävään kokonaisuuteen, kuten esimerkiksi Itämeren alue.


title: Aluekehittäminen

text: Alue voidaan määritellä hallinnon, politiikan, toiminnan, kulttuurin ja maantieteen näkökulmasta. Alueet ovat hyvin erilaisia kehittämiskohteita riippuen niiden luonteesta, koosta ja historiasta.


title: Aluekehittäminen

text: Aluekehittämisessä on kysymys hallittavuudesta, arvoista ja muutoksesta.


title: Aluekehittäminen

text: Ei ole itsestään selvää, että monista organisaatioista, ja vielä useammista toiminnoista koostuva aluekokonaisuus kykenee tuloksellisesti ohjaamaan inhimillistä osaamista, toimijoiden yhteistyötä ja taloudellisia resursseja tavoitteiden saavuttamiseksi.


title: Aluekehittäminen

text: Varsin usein aluekehittämisenkeskeiset toimijat rationalisoivat tapahtumien kulun jälkeenpäin, jotta olisi mahdollista osoittaa, miten tehokkaasti kehittämisprosessia on johdettu, ja miten vastaukset kehittämistä koskeviin kysymyksiin ovat löytyneet visioiden ja strategioiden avulla. Käytännössä prosessi on saattanut olla epäselvä, menneeseen lukkiutumien ja hämmennyksen sävyttämä yrityksen ja erehdyksen polku.


title: Aluekehittäminen

text: Keskellä epäselviä tilanteita ei ole helppo löytää vastauksia kehittämisen kannalta keskeisiin kysymyksiin; aina ei edes ole helppo tietää, mikä kehittämisen keskeisin kysymys on. Vielä haasteellisempaa on mobilisoida erilainen joukko organisaatioita ja yksilöitä yhdessä tunnistamaan ja toteuttamaan alueen kehityksen kannalta keskeisiä tavoitteita.


title: Aluekehittäminen

text:
Jopa kysymykseen, mitä on ”kehitys”, saattaa olla vaikea vastata. Ja vielä vaikeampi voi olla määritellä tavoitteet,
löytää yhdessä toimimisen muodot ja suunnata resurssit alueen kehitystä palvelevalla tavalla toimijoiden tarkastellessa kehitystä ja kehittämistä omista näkökulmistaan.


title: Aluekehittäminen

text: Aluekehittäminen ei ole suoraviivaista tavoitteiden asettamista ja oikeiden keinojen määrittelemistä, vaan moniulotteista ja moniarvoista tavoitteiden, näkemysten ja kokemusten välistä keskustelua tulevaisuudesta ja kehityksestä.


title: Aluekehittäminen

text: Aluepolitiikan ja aluekehittämisen käsitteitä käytetään usein tarkoittamaan samoja asioita. Niiden väliltä voidaan kuitenkin hahmottaa myös selkeitä eroja suhteessa siihen näkökulmaan, josta käsin aluekehitystä lähestytään.


title: Aluekehittäminen

text: Aluepolitiikka voidaan suppeasti tulkita alueellisia kehittyneisyyseroja tasoittamaan pyrkiväksi politiikaksi. Laajemmin aluepolitiikkaa voidaan pitää tapana suhtautua eri alueiden kehittymiseen, alueiden välisiin kehittyneisyyseroihin ja tapoihin vaikuttaa niihin tasaavasti.


title: Aluekehittäminen

text: Aluepolitiikassa on joka tapauksessa olennaista alueiden erojen ja eroihin vaikuttavien tekijöiden tarkastelu. Lisäksi siinä korostuu erilaisten alueiden eroja tasaavien toimintojen tunnistaminen ja soveltaminen. Suomea ja suomalaisia alueita koskevaa aluepolitiikkaa harjoitetaan Euroopan unionin tasolla ja kansallisena aluepolitiikkana.


title: Aluekehittäminen

text: Lisäksi esimerkiksi maakunnat harjoittavat omaa aluepolitiikkaa pyrkiessään huolehtimaan koko maakunnan tasapuolisesta kehittymisestä. Näin tarkasteltuna aluepolitiikalle on ominaista, että linjausten määrittämisessä ja rahoittamisessa on mukana ylempi taho kuten esimerkiksi EU, valtio tai maakunta, joka kuitenkin toimii tämän hetken aluepoliittisen ajattelutavan mukaan tiiviissä yhteistyössä muiden tasojen ja toimijoiden kanssa.


title: Aluekehittäminen

text: Aluekehittäminen ymmärretään aluepolitiikkaa laajemmaksi ilmiöksi, johon ei välttämättä liity alueellisten erojen tasaamisnäkökulmaa.


title: Aluekehittäminen

text:
Aluepolitiikassa alueita verrataan toisiinsa, kun taas aluekehittämisessä korostuu alueen kehittäminen suhteessa itseensä. Aluekehittämisessä tarkastellaan jonkin aluekokonaisuuden tulevaisuuden toimintaedellytyksiä ja niiden kehittämistä
suhteessa kyseisen alueen taakse jääneeseen kehityksen historiaan.


title: Aluekehittäminen

text: Aluepolitiikka voidaan jakaa teollistavan kehitysaluepolitiikan, aluepoliittisen suunnittelun ja ohjelmaperusteisen kehittämisen vaiheisiin. Jaottelu on harkinnanvarainen ja vaiheet eivät ole suoraan peräkkäisiä, vaan ne limittyvät monin tavoin toisiinsa. Alueen kilpailukyky sisältää seuraavat tekijät:


title: Aluekehittäminen

text: Aluekehittämiselle keskeisiä käsitteitä ovat muun muassa seuraavat:


title: Aluekehittäminen

text: Alueellisten innovaatiojärjestelmien ja -ympäristöjen tutkimuksissa on korostettu, että luovissa ja innovatiivisissa ympäristöissä on:


title: Aluekehittäminen

text: Tehokas kehittäminen ei perustu “kontrolloi ja komenna” -malliin tai suoraviivaiseen suunnitteluprosessiin. Aluekehittämisessä tulisi kyetä vaikuttamaan itsenäisten toimijoiden itsenäisiin päätöksiin ja toimintoihin, mikä edellyttää sosiaalisten prosessien ymmärtämistä. Aluekehittäjän työstä suuri osa on vuorovaikutusta muiden ihmisten kanssa; kommunikointia, vaikuttamista ja vaikuttamisen kohteena olemista. Aluekehittäjän tulisi tavalla tai toisella saada eri alojen spesialistit työskentelemään yhdessä alueen hyväksi.


title: GP2 Italian Grand Prix 2015

text: GP2 Italian Grand Prix 2015 oli GP2-kauden 2015 kahdeksas osakilpailu, joka ajettiin 5.–6. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: GP2 Italian Grand Prix 2015

text: Lauantain kilpailun voittoon ajoi Racing Engineering -tallin kuljettaja Alexander Rossi. Sunnuntain kilpailun voitti Russian Time -tallin Mitch Evans.


title: Erich Cuntz

text: Erich Cuntz (23. joulukuuta 1916 – 1. kesäkuuta 1975) oli saksalainen maahockeypelaaja ja olympiamitalisti.


title: Erich Cuntz

text: Cuntz pelasi Saksan miesten maajoukkueessa vuosina 1935–1939 yhteensä 11 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhden ottelun Afganistania vastaan ja teki kaksi maalia. Hänen pelaajauransa aikana ei pelattu maailman- eikä euroopanmestaruuskilpailuja.


title: Günther Heidemann

text: Günther Heidemann (21. lokakuuta 1932 Berliini – 15. maaliskuuta 2010 Berliini) oli saksalainen nyrkkeilijä ja olympiamitalisti.


title: Günther Heidemann

text: Heidemann voitti sarjan 67 kg olympiapronssia Helsingissä 1952. Hän hävisi välieränsä Puolan lopulta kultaa voittaneelle Zygmunt Chychłaille.


title: Edgar Basel

text: Waldemar Edgar Basel (1. marraskuuta 1930 Mannheim – 7. syyskuuta 1977 Mannheim) oli saksalainen nyrkkeilijä ja olympiamitalisti.


title: Edgar Basel

text: Basel saavutti sarjan 51 kg olympiahopeaa Helsingissä 1952, missä hän hävisi loppuottelussa Yhdysvaltain Nate Brooksille. Basel nyrkkeili myös Melbournen kesäolympialaisissa 1956, missä hän hävisi avausottelunsa. Hän kilpaili myös ammattilaisena.


title: Igor Mazepa

text: Igor Vladimirovitš Mazepa (27. kesäkuuta 1973 – 2. maaliskuuta 2014) oli venäläinen Russian Time -autourheilutallin perustaja ja tallipäällikkö.


title: Igor Mazepa

text: Mazepa kuoli 2. maaliskuuta 2014 vain 40-vuotiaana. Kuolinsyyksi paljastui veritulppa.


title: Victoria II

text: Victoria II on Paradox Development Studion kehittämä ja Paradox Interactiven julkaisema strategiapeli, joka julkaistiin vuonna . Peli on saatavilla Microsoft Windows- ja Mac OS X -alustoille. Se on jatko-osa vuonna 2003 julkaistulle videopelille ".


title: Victoria II

text: "Victoria II":ssa pelaaja ohjaa valitsemaansa valtiota aikakautena, joka yltää vuodesta 1836 vuoteen 1936. Tavoitteena on nostaa oma valtio maailman suurvaltojen joukkoon.


title: Victoria II

text: Peliä käydään aidolla maailmankartalla. Maailma on jaettu osavaltioihin, joka on edelleen jaettu provinsseihin.


title: Victoria II

text: Jokaisen valtion väestö on jaettu väestöyksiköihin (POP), jotka on määritelty asuinprovinssin, ammatin, kulttuurin ja uskonnon mukaan. Ammatit on ryhmitelty kolmeen yhteiskuntaluokkaan, jotka ovat yläluokka (aateliset ja kapitalistit), keskiluokka (käsityöläiset, virkamiehet, papit, toimihenkilöt ja upseerit) sekä alaluokka (ammattitaitoiset ja ammattitaidottomattomat työläiset, maanviljelijät, orjat ja sotilaat).


title: Victoria II

text: Aatelisten, ammattitaidottomien työläisten ja maanviljelijöiden muodostamat resurssinkeräämisoperaatiot (RGO), joiden laatu riippuu provinssista, tuottavat raaka-aineita. Kapitalistien, ammattitaitoisten työläisten ja toimihenkilöiden muodostamat tehtaat puolestaan tuottavat jalostettuja hyödykkeitä. Raaka-aineista ja hyödykkeistä käydään kauppaa maailmanmarkkinoilla.


title: Victoria II

text: Jokaisella valtiolla on ylähuone, jonka jäsenet eräissä valtioissa valitaan vaaleilla. Ylähuoneen hallinnasta kilpailevat puolueet, jotka edustavat seitsemää eri ideologiaa: konservatismi, taantumuksellisuus, liberalismi, anarkoliberalismi, sosialismi, kommunismi ja fasismi. Kaikilla puolueilla on oma kantansa viiteen poliittiseen kysymykseen, jotka ovat kauppa-, talous-, uskonto-, kansalaisuus- ja sotapolitiikka. Yksi puolueista nousee joko vaaleilla valittuna tai pelaajan nimittämänä hallitsevaksi puolueeksi. Pelaajan on noudatettava hallitsevan puolueen asettamia poliittisia raameja: Esimerkiksi laissez faire -talouspolitiikkaa kannattavan puolueen ollessa vallassa valtio ei voi rakentaa tai avustaa tehtaita. Ylähuoneella on myös valta toteuttaa uudistuksia, jotka voivat olla poliittisia (mm. lehdistönvapaus) tai sosiaalisia (mm. eläkkeiden käyttöönotto).


title: Victoria II

text: Valtioiden menestystä mitataan kolmella mittarilla: Arvovalta, teollistuneisuus ja sotilasvoima. Ne kahdeksan valtiota, joilla on korkeimmat yhteispisteet näissä mittareissa, luokitellaan suurvalloiksi. Suurvalloilla on mahdollisuus alistaa pienempiä valtiota vaikutusvaltansa alle kauppaetuja saadakseen. Yleensä suurvallat myös pyrkivät hankkimaan siirtomaita Afrikasta tai Aasiasta.


title: Victoria II

text: Sodan julistamiselle tarvitaan "casus belli", joka voi olla mm. jonkin alueen valloittaminen tai vapauttaminen tai vastustajan nöyryyttäminen. Taistelut käydään samassa provinssissa olevien sotilasyksiköiden välillä. Sota päättyy, kun jompikumpi osapuoli suostuu vastustajan esittämiin vaatimuksiin tai kummatkin osapuolet luopuvat vaatimuksistaan.


title: Victoria II

text: Valtioiden välisten sotien lisäksi taisteluita voidaan käydä hallituksen joukkojen ja kapinallisten välillä. Kapinalliset ovat yleensä joko jonkin ääri-ideologian kannattajia tai jotakin vähemmistökansaa edustavia nationalisteja.


title: Victoria II

text: Pelin edetessä sattuu useita tapahtumia, joihin pelaajan on otettava kantaa. Tapahtumana voi olla esimerkiksi sotilaiden syyllistyminen siirtomaan paikallisen uskonnon loukkaamiseen, jolloin pelaajan on päätettävä, osoittaako hän kunnioitusta paikallisten uskolle. Päätöksiä puolestaan voi tehdä valtion saavutettua päätöksen vaatimat reunaehdot. Esimerkiksi pohjoismaisilla valtioilla on mahdollisuus muodostaa Skandinavian valtio, jos ne saavat koko Skandinavian valtaansa.


title: Victoria II

text: "Victoria II":lle on julkaistu kaksi lisäosaa: kolonialismiin keskittyvä "Heart of Darkness" ja Yhdysvaltain sisällissotaan keskittyvä "A House Divided".


title: Seksuaalirikos

text: Seksuaalirikos on rikoslaissa määritelty rikos, joka loukkaa joko a) seksuaalista itsemääräämisoikeutta tai b) lapsen normaalia kehitystä. Seksuaalinen itsemääräämisoikeus tarkoittaa oikeutta päättää itsenäisesti omasta seksuaalisuudestaan ja ruumiistaan. Päätösvallan määrään ei vaikuta henkilön seksuaalinen suuntautuminen, se millaisessa suhteessa, tai kuinka läheisiä uhri ja tekijä ovat keskenään.


title: Seksuaalirikos

text: Tasa-arvoisimmissa maissa, kuten Pohjoismaissa, naiset ilmoittavat useimmin seksuaali- ja väkivaltarikoksista (kuva 1). Luultavasti näissä maissa naisiin kohdistuvaa väkivaltaa pidetään useammin rikoksena ja viranomaiset suhtautuvat paremmin niistä ilmoittamiseen.


title: Seksuaalirikos

text: 40 000 kotitalouden kyselyssä 38 % seksuaalisista väkivallanteoista oli kohdistunut miehiin Yhdysvalloissa vuonna 2013. Kansallisen rikosuhritutkimuksen tutkija Lara Stemplen mukaan naisten ja miesten kokemukset ovat yllättävän lähellä toisiaan. Vuoteen 2012 asti FBI määritteli raiskauksen naiseen kohdistuvaksi. 2010 National Intimate Partner and Sexual Violence Surveyn mukaan seksuaalisen väkivallan uhreja oli 1,27 miljoonaa naista ja 1,267 miljoonaa miestä. Miesuhreilla on erittäin usein masennusta ja seksuaalisia toimintahäiriöitä. Vankiloissa naisia hyväksikäyttävät yleensä vankitoverit, miehiä vartijat, usein naispuoliset, etenkin nuorisovankeja. Vankiuhrit eivät ole mukana yleisissä seksuaaliväkivaltaluvuissa.


title: Seksuaalirikos

text: Jonkinlaista pakottamista seksiin kokee arviolta 50 % miehistä. Yliopistoissa opiskelevista naisista 23–46 % myönsi painostaneensa miehiä seksiin verbaalisesti, pitämällä väkisin paikallaan, asein tai muuten. Näissä kuten yleensäkin tutkimuksissa seksiin pakottamisesta on ongelmana se, että ne sekoittavat hyvin eriasteisia tapahtumia ja voivat olla asenteellisia.


title: Seksuaalirikos

text: Suomen rikoslaissa (20. luku) seksuaalirikoksiksi on määritelty seuraavat teot ja niiden yrittäminen (suluissa rangaistusasteikko):


title: Seksuaalirikos

text: Vapauteen kohdistuvat rikokset (RL 25. luku), jotka voivat samalla olla seksuaalista itsemääräämisoikeutta loukkaavia rikoksia:Piiloon jäävän rikollisuuden osuus on erittäin suuri seksuaalirikoksissa. Ne ovat tyypillisesti rikoksia, joita ei helposti ilmoiteta poliisille eikä niistä aina kerrota edes rikosuhritutkimuksissa. Vuonna 2015 seksuaalirikokset muodostivat oli 8 % kaikista tietoon tulleista epäillyistä rikoksista.


title: Seksuaalirikos

text: Rikos vanhentuu aikaisintaan uhrin täyttäessä 23 vuotta, jos kyseessä on alle 18-vuotiaan houkutteleminen seksuaalisiin tarkoituksiin, kuten esiintymään sukupuolisiveellisyyttä loukkaavassa järjestetyssä esityksessä (RL 8. luku, 1§ 9. mom.). Rikos vanhentuu aikaisintaan uhrin täyttäessä 28 vuotta, jos on kysymys alle 18-vuotiaan raiskaamisesta, törkeästä raiskauksesta, pakottamisesta sukupuoliyhteyteen, pakottamisesta seksuaaliseen tekoon, seksuaalisesta hyväksikäytöstä, parituksesta, törkeästä parituksesta, ihmiskaupasta tai törkeästä ihmiskaupasta.


title: Seksuaalirikos

text: Seksuaalirikoksen kohteeksi joutuneista ainoastaan seksuaalisesti ahdisteltu täysi-ikäinen voi päättää olla vaatimatta rangaistusta tekijälle. Tällöinkin syyttäjällä on mahdollisuus päättää, että tärkeä yleinen etu vaatii syytteen nostamisen.


title: Seksuaalirikos

text: Rikosten uhreilla on oikeudenkäyntiä varten oikeus maksuttomaan tukihenkilöön ja oikeudenkäyntiavustajaan.


title: Seksuaalirikos

text: Vuonna 2016 poliisin selvittämien seksuaalirikosten kohteiksi joutuneista ihmisistä 92,9 % oli syntynyt Suomessa ja 7,1 % ulkomailla. Raiskauskriisikeskus Tukinaisen kriisipäivystyspuhelimeen (tarkoitettu uhreille ja uhrien läheisille sukupuoleen katsomatta) soitettiin vuonna 2015 noin 2000 puhelua. Apua hakeneista seksuaalirikosten uhreista suurin osa, noin 23 prosenttia, oli 21−30-vuotiaita ja noin 14 prosenttia 16−20-vuotiaita. Ihmiset soittivat sekä kriisi- että juristipäivystykseen eniten raiskauksista (noin puolet soittajista). Lakiapua haettiin myös lapsen seksuaaliseen hyväksikäyttöön (18 %). Kriisipäivystykseen ei juurikaan soitettu seksuaalisesta ahdistelusta.


title: Seksuaalirikos

text: Pääkaupunkiseudun kuntien asukkaat (helsinkiläiset, espoolaiset, vantaalaiset ja kauniaislaiset) saavat apua Helsingin Naistenklinikalle 29. toukokuuta 2017 avatusta seksuaalisen väkivallan uhrien tukikeskus Seristä, joka on Suomen ensimmäinen laatuaan. Tukikeskus auttaa yli 16-vuotiaita seksuaalirikoksen uhreja kuukauden sisällä tapahtuneesta. Keskukseen pääsee kävelemällä sisään ilman lähetettä tai tekemättä rikosilmoitusta. Serissä kokonaisvaltaista apua saa "yhden luukun periaatteella" kätilöltä, lääkäriltä, psykologilta, sosiaalityöntekijältä, joka auttaa arjen asioissa; ja sairaalapastorilta.


title: Seksuaalirikos

text: Helsingissä, Jyväskylässä ja Rovaniemellä apua on mahdollista hakea Raiskauskriisikeskus Tukinaisesta. Tukinainen antaa uhreille myös oikeusapua. Turussa uhreja auttaa mielenterveysseuran Koski-hanke ja Tampereella Setlementin Välitä-hanke.


title: Seksuaalirikos

text: Pienemmillä paikkakunnilla apua tarjoavat terveysasemat.


title: Seksuaalirikos

text: Istanbulin sopimuksen vaatimuksesta perustettua Seri-kokeiluhanketta lukuun ottamatta seksuaalisen väkivallan uhrien auttamistyö on Suomessa poliisin, perusterveydenhuollon ja järjestöjen vastuulla.


title: Seksuaalirikos

text: On hyvin yleistä, että seksuaalirikoksen kohteeksi joutunut hakee apua vasta usean kuukauden kuluttua rikoksesta. Osa selviää lyhyemmänkin avun turvin, osa ohjataan hakemaan esimerkiksi Kela-tuettua kuntoutuspsykoterapiaa.


title: Seksuaalirikos

text: Seksuaalisen väkivallan kokemus on Suomessa edelleen häpeälliseksi koettu. Siksi rikoksista jätetään puhumatta tai ilmoittamatta poliisille. Häpeän ja syyllisyyden tunne kertoo myös siitä, että ihminen pyrkii ottamaan tapahtunutta hallintaansa. Jos uhri ajattelee, että hän itse olisi voinut vaikuttaa tapahtuneeseen, se tuntuu vähemmän uhkaavalta, kuin teko, johon ei olisi voinut lainkaan vaikuttaa.


title: Seksuaalirikos

text: Suomessa 1,1 % miehistä ja 1,3 % naisista pakotettiin sukupuoliyhteyteen ja 1,1 % ja 1,2 % muuhun sukupuoliseen kanssakäymiseen vuonna 2012, ilmenee kansallisesta rikosuhritutkimuksesta. Toisaalta useissa tutkimuksissa miehet ovat ilmoittaneet poliisille paljon pienemmän osan kokemistaan väkivaltarikoksista kuin naiset.


title: Seksuaalirikos

text: Vuonna 2015 miesten osuus seksuaalirikosepäillyistä oli 93 % ja naisten 7 %. Alkuvuonna 2016 ulkomaiden kansalaisten osuus seksuaalirikosepäillyistä oli noin 20 %, kun se alkuvuonna 2015 oli päälle 10 %. Suomen kansalaisten osuus rikoksista, joissa epäilty oli tiedossa, oli noin 71 % ja ulkomaiden kansalaisten osuus 29 prosenttia. Seksuaalirikoksia, joista epäiltiin Suomesta turvapaikkaa hakevia ihmisiä, oli 129.


title: Seksuaalirikos

text: Yksittäiset rikosilmoitukset voivat sisältää useasta teosta koostuvia tapahtumasarjoja.


title: Rakkauden aamu

text: Rakkauden aamu on Pertti Reposen sanoittama ja alun perin Juhani Markolan vuonna 1975 levyttämä musiikkikappale. Se on käännös espanjalaisen Camilo Seston hitistä ”¿Quieres ser mi amante?”


title: Rakkauden aamu

text: Juhani Markola löysi kappaleen Espanjasta, missä hän kuuli sen kadulle pienestä levykaupasta. Markola piti kappaleesta ja osti levyn. Kappaleen sanoitti suomeksi Pertti Reponen ja sovittivat Hannu Keinänen ja Veikko Samuli. Kappale levytettiin vuonna 1975.


title: Rakkauden aamu

text: Levy-yhtiö Fazer ei ollut vakuuttunut kappaleesta, joten sen julkaisua venytettiin. Se ilmestyi lopulta Rondo-levymerkin singlellä, jonka b-puolella oli kappale ”Kun tuuli soi”. ”Rakkauden aamu” nousi singlelistalle joulukuussa 1976 ja oli korkeimmillaan yhdeksännellä sijalla. Jokamiehen listalla se ylsi toiseksi. Timo Pennasen "Sisältää hitin" -kirjan mukaan kappale oli Suomessa vuoden 1977 49:nneksi suurin hitti.


title: Rakkauden aamu

text: Kappaleen ovat levyttäneet myös Esa (1977), Markku Aro (1977), Markus (1977), Veijo Ullakko (1977) ja Jukka Ruusumaa (1995). Juhani Markola teki siitä uuden levytyksen vuonna 1977.


title: Ahdistelu

text: Ahdistelu voi tarkoittaa seuraavia asioita:


title: OBike

text:
oBike on singaporelaislähtöinen yhteisöllisiä polkupyöräjärjestelmiä tarjoava yritys. Pyörissä on älylukko, jonka käyttäjä voi avata puhelimeen ladattavalla sovelluksella. Kaupunkipyörät ovat asemattomia, joten ne voidaan pysäköidä mille vain julkiselle pyörien pysäköintiin tarkoitetulle alueelle. Yhtiö käynnisti toimintansa tammikuussa 2017 ja on sittemmin laajentunut Taiwaniin, Malesiaan, Australiaan, Thaimaahan, Alankomaihin, Iso-Britanniaan ja Sveitsiin.
oBikea käytetään älypuhelimeen ladattavan sovelluksen kautta. Käyttäjän tulee aluksi rekisteröityä käyttäjäksi ja maksaa pyörän panttimaksu. Sovelluksen avulla käyttäjä voi ottaa haluamansa pyörän käyttöön ja palauttaa sen matkan lopussa. Käyttäjää veloitetaan matka-ajan mukaan. Pyörä otetaan käyttöön skannaamalla pyörässä oleva QR-koodi tai syöttämällä pyörän numero sovellukseen. Käytön jälkeen käyttäjän tulee palauttaa pyörä julkiselle pyörien pysäköintiin tarkoitetulle paikalle. Pyörien väärinkäyttö (esim. väärinpysäköinti) johtaa korkeampiin matkahintoihin ja käyttäjä voidaan estää.


title: OBike

text: oBike aloitti toimintansa Singaporessa 1000 polkupyörällä. Kuukausi myöhemmin, yhteistyössä Singapore Land Transport Authorityn yhtiö järjesti pyörille tarkoitettuja pysäköintipaikkoja ympäri kaupunkia ja oBike julkaisi toimintansa koko laajuudessaan Singaporessa Huhtikuussa 2017.


title: OBike

text: Taiwanissa oBike aloitti toimintansa huhtikuussa 2017. Kesäkuuhun 2017 mennessä toiminta on laajentanut kaupunkeihin Keelung, Uusi Taipei, Taipei, Hsinchu, Tainan ja Kaohsiung sekä maakuntiin Nantou city, Yilan, Hualien ja Taitung.


title: OBike

text: Alankomaat oli ensimmäinen Euroopan maa, johon oBike laajeni. Rotterdam oli Hollannin kaupungeista ensimmäinen, johon yhtiö vei pyöränsä. Kaksi viikkoa myöhemmin palvelu julkaistiin Amsterdamissa.


title: OBike

text: oBike aloitti Sveitsin toimintansa Zürichissä 5 heinäkuuta 2017 tuomalla 350 polkupyörää kaupunkiin. Yhtiön Sveitsin tytäryhtiö on nimeltään oBike Swiss Ltd.


title: OBike

text: Lontoossa oBike aloitti toimintansa 12. heinäkuuta 2017. Yhtiö aikoo tuoda lähitulevaisuudessa pyöriänsä myös muihin Britannian kaupunkeihin.


title: Valentino Rossi: The Game

text: Valentino Rossi: The Game on vuonna 2016 julkaistu ratamoottoripyöräaiheinen -videopeli, joka sisältää MotoGP kauden 2016. Se on pääosin omistettu ratamoottoripyöräilyn yhdeksänkertaiselle maailmanmestarille Valentino Rossille. Pelin kehitti ja julkaisi Milestone ja se julkaistiin Microsoft Windowsille, Playstation 4:lle ja Xbox Onelle.


title: Valentino Rossi: The Game

text: Pelissä on mahdollista ajaa edellisen pelin tavoin neljä erilaista pelitilaa, yksittäisiä kilpailuja, maailmanmestaruuskausi, uratila ja aikaa vastaan. Näiden lisäksi se sisältää historiallisia hetkiä Valentino Rossin uralta, joita voi kokea uudestaan erinäisin haastetehtävin. Lisäksi pelissä voi myös yrittää ajaa Rossin rataennätyksiä rikki eri aikakausilta vaadituilla pyörillä. Pelissä on myös ennätysmäärä eri luokkien pyöriä. Peruspelin eli MotoGP 16 kauden pyörien lisäksi se sisältää historiallisia pyöriä 125-kuutioisissa, kuten Rossin Aprilia RS125 pyörät kausilta 1996 ja 1997; 250-kuutioiset, jossa Rossi ajoi Aprilia RS250 pyörällä; lopuksi vielä edellisissäkin peleissä ollut 500-kuutioisten sarja eri legenda kuljettajineen, sekä nelitahti nimellä tunnetut pyörät MotoGP:n alkamisvuodelta 2002 aina vuoteen 2014, jossa on mukana kaikki Rossin käyttämät pyörät, sekä muita kuljettajia, kuten Max Biaggi, Sete Gibernau, Nicky Hayden, Casey Stoner ja Jorge Lorenzo.


title: Valentino Rossi: The Game

text: Ratamoottoripyörien lisäksi pelissä on mukana Autodromo Nazionale Monza radalla ajettava Monza ralli show, joka sisältää yhdeksän eri ajettavaa rataa monzan radalla. Lisäksi Monza Masters Show, jossa ajetaan rallia asvaltilla lyhyellä radalla yksi vastaan yksi ja pudotuspelimäisesti voittaja etenee jatkoon kohti loppuajoa. Rallin lisäksi mukana on driftausta Ford Mustangilla, jossa tarkoituksena on kerätä eniten pisteitä tiettyyn aikaan mennessä driftaamalla rataa ympäri. Autojen lisäksi voi ajaa motocrossmaisilla pyörillä flat track ajoja enduranch ja americana radoilla. Pelissä voi ajaa myös Yamahan YZF-R1M pyörällä, joka on rata- ja kilpakäyttöön tarkoitettu, jossa on käytetty YZF-R1-supersportin ja YZR-M1-MotoGP-kilpapyörän tekniikkaan.


title: Valentino Rossi: The Game

text: Uratilassa tällä kertaa pelaaja on osa Rossin Sky Racing Team by VR46 -tallia ja harjoittelee ajamista Rossin moottoripyörätilalla, Rossi Ranchilla, jossa ajetaan flat track kilpailuja eri kilpailujen välissä ja driftausta, sekä rallia. Tällä kertaa pelaajalla on laajempi valikoima valita ajovarusteensa erilaisista kypäristä, ajohanskoista, saappaista ja haalareista.


title: Valentino Rossi: The Game

text: Pelin saa compact versiona, joka sisältää pelkästään MotoGP kuljettajat ja pyörät kaudelta 2016. Kokonaiseen peliin saa lisäosaksi ladattua kahtena erillisenä pakettina kauden 2016 historiallisia hetkiä ja myös yhden paketin 2015 kauden jännittävimmät hetken, joita voi pelata tehtäväkohtaisesti uudelleen. Lisäksi Rossin historiallisiin hetkiin saa ladattua kymmenen uutta haastetta. Legendapyöräpaketti sisältää yhteensä 29 uutta pyörää kuljettajineen, jotka ovat sekä 500-kuutioisten, että nelitahtiset menestyneet kuljettajat. Myös Rossin 2009 ralliauton saa ladattua, jonka mukana tulee yksitoista uutta maalipintaa ralliautoihin. Radio-ohjattava autopaketti on saatavilla, jossa kilpaa ajetaan Rossin tilalla kolmella eri radalla.


title: Aurora Marthens

text: Aurora Marthens (s. 1992) on suomalainen oopperalaulaja, äänialaltaan sopraano.


title: Aurora Marthens

text: Marthens aloitti lauluopinnot vuonna 2007 ja opiskelee Sibelius-Akatemiassa. Ennen Sibelius-Akatemiaan siirtymistään hän opiskeli Turun konservatoriossa.


title: Aurora Marthens

text: Marthens voitti vuonna 2017 Timo Mustakallio -laulukilpailun ja lauloi finaalissa Jean Sibeliuksen yksinlaulun "Jubal" ja Vincenzo Bellinin säveltämän Elviran aarian oopperasta "Puritaanit". Hän voitti vuonna 2015 silloin ensimmäisen kerran järjestetyn Helsinki Lied -kilpailun alle 25-vuotiaitten sarjan. Molemmissa kilpailuissa häntä säesti Elias Miettinen.


title: Aurora Marthens

text: Marthens oli Mustakallio-kilpailussa paitsi tuomariston, myös yleisön suosikki. Hannu-Ilari Lampilan mukaan voittaja ei ollut yllätys. Hän sanoi Marthensia kolumnissaan "ääni-ilmiöksi".


title: Eero Rantala -palkinto

text: Eero Rantala -palkinto on Suomen kulttuurirahaston Eero Rantalan rahaston myöntämä palkinto. Palkintoja jaetaan Timo Mustakallio -laulukilpailuissa ja lied-duo -palkintoja Erkki Melartin -kamarimusiikkikilpailuissa. Lisäksi itse rahasto, joka on perustettu 1991, tukee suomalaista laulutaidetta.


title: Harjujakso

text: Harjujakso on harjuista, harjuselänteistä ja muun tyyppisten viimeisen jääkauden loppuvaiheessa jäätikköjokimuosdostumista syntynyt glasifluviaalinen kokonaisuus, jonka mittasuhteet maastossa voivat olla sadoista metreistä satoihin kilometreihin. Harjut ovat usein pitkiä, muutamasta metristä kymmeniin metriä korkeita ja sivuiltaan jyrkkärinteisiä, lajittueesta hiekasta, sorasta ja kivistä muodostuneita mäkiä. Erittäin pitkiä harjuja kutsutaan harjuselänteiksi ja ne ovat muinoin toimineet kylien välisinä kulkuväylinä. Harjujen korkeus voi niiden pituussuunnassa vaihdella suurestikin. Harjuselänteet voivat maastossa kadota järveen, kulkea veden alla järven pohjassa ja sitten nousta taas vastarannalla näkyviin. Savikkoalueilla harjuselänteet voivat sukeltaa saven sisään ja kulkea maan alla näkymättömissä, ja silti nousta toisaalla savisen maanpinnan yläpuolelle. Välillä harju voi kohota kymmeniä metrejä ympäristöään korkeammalle. Harjut muodostavat usein peräkkäin ja ne voivat silloin muodostaa kymmeniä kilometrejä pitkiä peräkkäisten harjujen tai harjuselänteiden ketjuja, joita on helpompi hahmottaa kartalta. Tällaisia harjujen ketjuja kutsutaan harjujaksoiksi.


title: Harjujakso

text: Harjujaksoihin kuuluviksi jäätikköjokimuodotelmiksi luetetaan myös jäätikköjoen muodostamat deltat, sandurit, laaksontäytteet ja saumamuodostumat. Harjujaksoissa harjujen välillä saattaa esiintyä myös subglasiaalisia uomia. Harjujaksoiksi ei lueta mannerjäätikön eteen syntyneitä reunamuodostumia kuten esimerkiksi Salpausselkiä, koska niiden syntymekanismi on erilainen.


title: Harjujakso

text: Harjujaksot syntyivät mannerjään sisällä virraneiden jäätikköjokien tunneleihin. Jäätikköjoki sai vetensä pääasiassa kahdella eri tavalla. Jääkauden loppuvaiheessa mannerjäätikön sulamisvedet virtasivat puroina jään pinnalla oleviin halkeamiin, jonne ne syöksyivät ja kerääntyivät lopuksi jäätikön pohjalla maaperän ja jään välissä oleviin sulaveden kuluttamiin jäätunneleihin. Toinen sulamisvesilähde syntyi, kun mannerjään kova paine kallioperää vastaan nosti jäätikön alaosan lämpötilan jään sulamispisteeseen ja sulamisvettä alkoi silloinkin kerääntyä maaperän ja jään väliin. Sulana pysyvä vesi kulkeutui kallion halkeamiin ja puristui eteenpäin alkaen virrata. Nykyisiä jäätiköitä tutkimalla on huomattu, että tunnelit saattavat yhtyä toisiinsa muodostaen suurempia tunneleita. Välillä, jäätikön liikkeiden ja maaston muotojen yhteisvaikutuksesta, tunneli saattaa myös haarautua tai se voi vaihtaa suuntaa.


title: Harjujakso

text: Vesi kuljetti tunneleissa mukanaan hiekkaa ja kiviä, jotka olivat joutuneet jäätikköjokien tunneleihin. Tunnetuin jäätikkötunnelin jäänne on pitkä, kapea ja yhtenäinen harjuselänne, joka voidaan havaita kulkevan maastossa tiettyyn suuntaan. Maastossa olevia viime jääkauden aikaisia harjujaksoja tutkimalla on niiden havaittu muodotavan peräkkäisiä harjujen ketjuja, jotka haarautuvat ja yhtyvät toisiinsa muodostaen verkkomaisesti toisiinsa kytkeytyviä harjujaksoja. Jääkauden mannerjäätikössä jäätikköjoet toimivat siis samalla tavalla kuin nykyisissä jäätikköjoissa.


title: Harjujakso

text: Vaikka jäätikköjokitunneli muodostui paikallisesti kallioperän ruhjeiden suuntaiseksi, oli sen globaalinen suunta kuitenkin riippuvainen mannerjäätikön virtaussuunnasta. Jäätikköjoelle syntyi suunta, kun sen vesi tunkeutui mannerjään halkeamiin, jotka muodostuivat liikkuvan jään murtuessa kallioperän korkeuseroissa. Toinen syy virrata kohti mannerjään reunaa, johtui siellä vallinneesta pienemmästä paineesta. Mannerjäätikön sulamisvaiheessa ohenevan jään reuna-alueiden pohjalla oli matalampi paine kuin paksumman jään alueilla, joten vesi virtasi korkeammasta paineesta matalampaan paineeseen päin. Jäätikkötunnelit syntyivät usein muutamien kymmenien kilometrien, joskus jopa sadan kilometrin, etäisyydellä jäätikön reunasta.